title: Lancia 037

text:
Lancia 037 oli ääriviivakilpuri joka pohjautui löyhästi Lancian Montecarloon. Ne jakoivat vain keskiosan autosta mukaan lukien kaikki korinosat ja mekaaniset osat eroten kuitenkin lievästi toisistaan. Terästukikaaria käytettiin ennen ja jälkeen auton keskiosan tuotannon, kun taas suurin osa korin osista oli tehty Kevlarista. Keskimoottorin paikkaa Montecarlo:n pohjapiirustuksesta oli
loitonnettu ja moottoria oli käännetty 90 astetta. Näin saatiin vähennetyksi auton vastakkaista momenttia ja lisätyksi ohjautuvuutta. Erillistä tuplajousitusta käytettiin sekä edessä että takana, sekä tuplaiskunvaimentimia takana että saatiin vähennettyä korin tärinää kovissa vauhdeissa ajettaessa muualla kuin asfalttipinnoitteisilla teillä.


title: Lancia 037

text: 037:ssä oli 4-sylinterinen tilavuudeltaan 2.0 -litrainen kahdella yläpuolisella nokka-akselilla, sekä mekaanisella Volumex-ahtimella varustettu moottori. Lancia valitsi mekaanisen-ahtimen turboahtimen sijaan, jotta vältyttäisiin turbon viiveeltä ja saataisiin parempi kaasuun vastaavuus. Ahtopaine oli säädettävissä välillä 0,6-0,9 baria. Polttoaineen syöttö oli toteutettu Rallyn katuversiossa yhdellä isolla Weber:in kaasuttimella, kilpa-autossa taas käytettiin Boschin mekaanista polttoaineensuihkutusjärjestelmää. Moottorin voitelujärjestelmä oli kuivasumppu-tyyppinen, öljyä kierrätettiin moottoriin 8l:n säiliöstä ja järjestelmässä oli myös termostaattiohjattu öljynjäähdytin. Alun perin koneen tehoksi ilmoitettiin 265 hevosvoimaa (198 kW) mutta viimeisin esittely Lancia Evolution 1 -mallista johti siihen että kone tuotti 255-280 hevosvoimaa. Viimeisin Evolution 2 -malli tuotti 310-325 hevosvoimaa (242kW) johtuen tilavuuden kasvattamisesta 2,111:ncc sekä ahtopaineen kasvattamisesta 1:een bariin.


title: Lancia 037

text: Lancia Rally 037 (englanti & italia)


title: Tawitawinhaavakyyhky

text: Tawitawinhaavakyyhky ("Gallicolumba menagei") on äärimmäisen uhanalainen kyyhky. Haava-sana sen nimessä tulee verenpunaisesta läikästä sen muuten valkeassa rinnassa. Tawitawinhaavakyyhky on endeeminen laji Filippiineillä, missä sitä tavataan Sulun saaristossa. Laji on äärimmäisen uhanalainen, eikä sen jäljellä olevan kannan kokoa tiedetä. Tawitawin saaren vähäisiä jäljellä olevia metsiä uhkaa muuttaminen öljypalmuviljelmiksi.


title: Tawitawinhaavakyyhky

text: Tawitawinhaavakyyhky on noin 30 cm pitkä, lyhytpyrstöinen maassa ruokaileva kyyhky. Sen rinta ja kurkku ovat valkeat keskellä rintaa olevaa oranssia läikkää lukuun ottamatta. Otsa on tummanharmaa, pää ja hartiat muuten loistavan vihreät ja yläpuoli muuten kastanjanruskea.


title: Jamie Cope

text: Jamie Cope (s. 12. syyskuuta 1985) on snooker-ammattilainen, joka tunnetaan myös lempinimellä "The Shotgun". Lempinimi kuvaa hänen nopeaa pelityyliään. Cope on kotoisin Longtonista, Englannista ja hän on parhaimmillaan ollut ranking-listalla sijalla 17. Cope on jo kolmesti suorittanut ammattilaisturnaustasolla 147 pisteen "maksimibreikin".


title: Jamie Cope

text: Jamie Cope oli todella lupaava junioripelaaja, joka aloitti ammattilaisena vuonna 2001. Vuonna 2003 hän kuitenkin putosi pois ammattilaiskiertueelta kahden huonon kauden tuloksena. Kaudelle 2004/2005 hän pääsi takaisin ammattilaiskuvioihin oltuaan paras "Challenge Tour'lla" (josta pyritään ammattilaiskiertueelle) edellisenä vuonna, jolloin hän voitti siellä kaksi turnausta.


title: Jamie Cope

text: Kaudella 2005/2006 hän tottui ammattilaistasoon ja pääsi monessa turnauksessa 16 parhaan joukkoon ja voitti monia huippupelaajia kuten Steve Davis ja Joe Perry.


title: Jamie Cope

text: Kaudella 2006/2007 Cope pääsi kahdesti ranking-turnauksen finaaliin, ensimmäisen kerran Aberdeenissa pelatussa "Grand Prix"-turnauksessa. Hän kuitenkin hävisi finaalin toiselle nuorelle pelaajalle Neil Robertsonille . Cope teki tässä turnauksessa uransa ensimmäisen "maksimibreikin 147". Vastustajanaan hänellä tässä pelissä oli nuori Michael Holt. Cope oli kolmas pelaaja, joka on yltänyt tähän kyseisen turnauksen historiassa. Toisen kerran hän pääsi finaaliin "China Open"-turnauksessa, jossa Graeme Dott kuitenkin päihitti hänet esitettyään erittäin vakuuttavaa snookeria koko turnauksen ajan .


title: Jamie Cope

text: Kaudella 2007/2008 Cope pelasi tasaisen kauden keräten hieman edelliskautta enemmän ranking-pisteitä ja tehden hieman nousua listalla saavuttamatta kuitenkaan paikkaa 16:n parhaan joukossa. Vuoden 2008 maailmanmestaruusturnauksessa hän teki debyyttinsä tämän arvostetuimman turnauksen finaalivaiheessa Sheffieldissä, ja huolimatta siitä, että hän hävisi ensimmäisen kierroksen ottelun kokeneelle Peter Ebdonille, hän pelasi vakuuttavasti tiukassa ottelussa, joka päättyi erin 10–9. Ottelun jälkeen Ebdon antoi vastustajalleen aplodit yhdessä yleisön kanssa hyvästä suorituksesta. Kauden päätteeksi Cope oli listalla sijalla 19.


title: Jamie Cope

text: Kausi 2008/2009 käynnistyi kohtalaisen hyvin, sillä kauden aloittavassa turnauksessa "Northern Ireland Trophyssa" Cope eteni 32 parhaan joukkoon, ja toisessa turnauksessa "Shanghai Mastersissa" 16 parhaan joukkoon. Kiinassa hän teki urallaan jo toisen "maksimibreikin" ranking-turnaustasolla ottelussaan Mark Williamsia vastaan . Tasaisen kauden päätteeksi Copen listasijoitus oli 18 ja sijoitus nousi yhdellä pykälällä.


title: Jamie Cope

text: Kausi 2009/2010 sujui tassaisesti kuitenkin ilman suurempaa menestystä. Hän pelasi lähes kaikissa turnauksissa itsensä pääsarjaan ensimmäiselle tai toiselle kierrokselle (16 parasta). Tasaisen pelaamisensa ansiosta Cope nousi listalla sijalle 17, jääden pettymyksekseen juuri ja juuri tulos 16:n parhaan joukosta.


title: Jamie Cope

text: Jamie Cope on todistetusti tehnyt "teoreettisen maksimibreikin 155" harjoitusottelussa. Hän on tunnetusti ainut pelaaja, joka tähän on pystynyt. Tämä on mahdollista "freeball"-tilanteesta, jolloin yksi väripalloista voidaan lyödä siten, että sitä kohdellaan kuten punaista.


title: Jamie Cope

text: Lihavoitu teksti tarkoittaa lajin ennätystä.


title: Itä-Yhdysvaltain Grand Prix 1982

text: Itä-Yhdysvaltain Grand Prix 1982 oli Formula 1 -sarjan osakilpailu, joka ajettiin 6. kesäkuuta 1982 Detroitin katuradalla Yhdysvalloissa. Kilpailun voitti McLarenilla ajanut John Watson, jolle voitto oli kauden toinen.


title: Itä-Yhdysvaltain Grand Prix 1982

text: Kilpailu keskeytettiin kuuden kierroksen jälkeen kolarien takia. Uusintalähdössä ajettiin 56 kierrosta ja lopputuloksissa lähdöt laskettiin yhteen.


title: Fordson Major

text: Fordson Major oli Ford Motor Companyn vuosina 1945–1964 valmistama traktori, jonka suosio Suomessa oli hyvin suuri. Sekä tuontisäännöstelyn että traktorin luotettavuuden ja hyvän maineen vuoksi Fordson-traktoreiden markkinaosuus Suomessa oli parhaimmillaan 90 prosenttia. Suomessa siniset traktorit olivat markkinajohtajia niin kauan kuin merkki pysyi Fordsonina. 1965, eli heti Fordiksi muuttumisen jälkeen, Ford putosi Suomessa traktorien myyntitilastoissa suoraan kolmanneksi, kärkeen siirtyi entinen kakkonen, Massey-Ferguson, ja toiseksi kotimainen Valmet. Majorin pahin kilpailija koko Euroopassa oli Nuffield "4", sittemmin 460 ja 10/60.


title: Fordson Major

text: Mallisarjan ensimmäinen traktori oli petrolikäyttöinen Major E27N, eli ns. Mörkö-Major, joka korvattiin 1952 uudistetulla E1A-mallilla. E27N oli monilta osiltaan hyvin moderni, mutta toisaalta esimerkiksi sen moottori oli täysin sama kuin edeltäneessä Fordson N -mallissa. Myös traktorin hallintalaitteiden sijoitus poikkesi nykyisin totutusta: traktorin kytkinpoljin oli oikealla ja jarrupolkimet vasemmalla. Traktorin näkyvimmät ulkoiset erot N-sarjaan olivat oranssista siniseksi muuttunut väri, ilmakumipyörät ja pitkien varsien päissä sijaitsevat etuvalot. Traktoriin sai myös huomattavan valikoiman erilaisia työkoneita. Erityisen suosittuja Suomessakin olivat Fordson-sovitteiset Ransomes-aurat.


title: Fordson Major

text: Fordson Major E1A oli ensimmäisiä helppokäyttöisiksi luokiteltavia dieseltraktoreita. Aluksi sitä sai sekä diesel- että petrolimoottorilla varustettuna, mutta vuoden 1955 jälkeen valikoimassa oli ainoastaan dieselmoottori. Major oli koko valmistuksensa ajan hyvin suosittu traktori kaikissa vientimaissaan. Osaltaan tähän vaikutti sarjavalmistuksen suoma halpa hinta. Parhaillaan Dagenhamin tehdas suolti maailmalle 130 uutta Majoria päivässä. Majorin vakiovarusteita olivat kylmäkäynnistystä helpottavat puolipuristin ja pakkosyöttö. "Majuri" luokiteltiin aikoinaan isokokoiseksi traktoriksi, olihan siinä 40,5 hevosvoiman moottori.


title: Fordson Major

text: Vuonna 1958 esiteltiin Majorin seuraaja, Power Major. Suurin ero edeltäjään verrattuna oli 51,8 hv:aan kasvanut teho ja vahvistettu voimansiirto. Power Major alkoi kuitenkin varsin nopeasti jäädä jälkeen kilpailijoistaan varustelun suhteen. Tästä syystä esiteltiin vuonna 1960 päivitetty versio, Super Major. Siinä oli nostolaitteessa vihdoin kauan kaivattu painonsiirtojärjestelmä, tasauspyörästön lukko ja kuivat levyjarrut. Super Major pysyikin suuremmitta muutoksitta tuotannossa aina vuoden 1964 puoliväliin, jolloin esiteltiin toimialajärjestelyiden johdosta uusi Ford-traktorisarja.


title: Fordson Major

text: Power Majoria teholtaan vastasivat lähinnä Massey-Ferguson 65 ja Nuffield 4.


title: Fordson Major

text: Fordson Majoria pienemmäksi traktorimalliksi esiteltiin 1958 Fordson Dexta.


title: Fordson Major

text: Majorista valmistivat eri valmistajat myös nelivetoversioita, tunnetuimpia näistä ovat County Commercial Cars & Fleet Co:n valmistamat County-versiot ja italialaiset Manuelit, joita valmistettiin myös Englannissa Roadless-merkkisinä. Nämä neliveto-Majorit saavuttivat Suomessakin jonkinasteista suosiota, lähinnä etukuormaajakäytössä tai tietyömailla puskukoneina tai täryjyrän vetureina.


title: Fordson Major

text: Toinen yleinen Majoreihin tehty muutos oli 6-sylinterisen Ford Thames Traderin moottorin asentaminen alkuperäisen 4-sylinterisen tilalle. Traderin 108-hevosvoimainen moottori sopi hyvin Majoriin, sillä se oli moduuliperiaatteella rakennettu ja täysin sama moottori kuin alkuperäinenkin, ainoastaan sylintereitä oli 2 kappaletta enemmän. County asensi jo tehtaalla nelivetoiseen Super Six malliinsa tätä moottoria, ja Majorin suunnitteluvaiheessa sitä suunniteltiin asennettavan jo Dagenhamissa Majoriin, mutta suunnittelijat pelkäsivät voimansiiron vaurioitumista. Sadat itse tehdyt "kuutos-Majurit" ovat myöhemmin osoittaneet pelot turhiksi.


title: Fordson Major

text: Museotraktoreita Suomessa on nähtävissä muun muassa Uitonkulman Siivapyörämiesten kokoelmassa Tarvasjoella. Fordson Majoreita on myös Fordson club Finlandin jäsenillä. Yhdistyksellä on näyttelytoimintaa.


title: Oi jouluyö

text: Oi jouluyö (ransk. "Cantique de Noël" eli "Minuit, chrétiens!", engl. "O Holy Night" ja ruots. "O helga natt") on ranskalaisen runoilijan Placide Cappeaun sanoittama ja Adolphe Adamin säveltämä jouluaiheinen laulu. Sanat ovat vuodelta 1843 ja sävellys vuodelta 1847, ja laulun ovat suomentaneet sekä Kyllikki Solanterä vuonna 1952 että muutamia vuosia myöhemmin Mosse Vikstedt nimellä Martti Ojapuu.


title: Oi jouluyö

text: Kanadalainen keksijä Reginald Fessenden lähetti 24. joulukuuta 1906 ensimmäisen AM-radio-ohjelman ja soitti viululla kappaleen "Oi Jouluyö". Niinpä laulu lienee ensimmäinen radiossa esitetty joulukappale.


title: Oi jouluyö

text: Suomessa laulu kuuluu jouluperinteeseen. Laulun suomennos ilmestyi vuonna 1952 "In Dulci Jubile" -kokoelmassa. Sävelmää oli esitetty radiossa jo 1930-luvulla, ja Kalevi Korpi levytti laulun suomeksi vuonna 1957 ja Mauno Kuusisto vuonna 1980. Poikkeuksellisesti laulua soitetaan radiossa usein ruotsinkielisenä. Vuonna 1959 Jussi Björlingin laulamaa ruotsinkielistä levytystä "O helga natt" – levytys jäi yhdeksi vuonna 1960 kuolleen Björlingin viimeisistä – soitettiin yleisradiossa 1970-luvulla aina jouluaaton vaihtuessa joulupäiväksi. Myöhemmin perinteeksi muodostui Raimo Lintuniemen ja Jaakko Salonojan juontaman Jouluhaloo-puhelintoivekonsertin päättyminen tähän lauluun. Tuottaja Veijo Miettisen kertoman mukaan Lintuniemi kuunteli Björlingiä studiossa seisten. Laulusta on myös Sulo Saaritsin tekemä levytys, jota Raimo Lintuniemi piti yhtä hyvänä kuin ruotsalaisen Jussi Björlingin esityskin on. Usein hän totesikin, että jättää levyn kuluneisuuden vuoksi soittamatta Saaritsin levyn ja soittaa parempikuntoisen Björlingin version tästä laulusta.


title: Oskari Raitanen

text: Oskari Raitanen (s. 20. huhtikuuta 1989) on Jyväskylästä kotoisin oleva uuden koulukunnan laskettelija. Hän on esiintynyt Verse Productionsin lasketteluelokuvissa "RED", "Legacy" ja "Roots" sekä Lasse Nevantaustan ja Aarni Toiviaisen lasketteluelokuvassa "Faceshot". Raitanen on tunnettu myös Nipwitz-lasketteluryhmästä.


title: Snookerin ranking-pisteet

text: Snookerin ammattilaiskiertueella pelataan ranking-turnauksia, joista pelaajat keräävät ranking-pisteitä. Kunkin ammattilaispelaajan pisteet lasketaan kumulatiivisesti aina kahden peräkkäisen kauden ajalta.


title: Snookerin ranking-pisteet

text: Pelaaja saa turnauksesta pisteitä sen mukaan, mihin "vaiheeseen" asti tämä on turnauksessa edennyt. Vaiheita ovat "finaali" (2 parasta), "semifinaali" (4 parasta), "neljännesfinaali" tai "puolivälierä" (8 parasta), 16 parasta, 32 parasta, sekä karsintakierrokset näitä vaiheita ennen. Varsinainen pääturnaus alkaa yleensä vaiheesta 32 parasta.


title: Snookerin ranking-pisteet

text: Osa turnauksista on sellaisia, että niistä saa enemmän pisteitä kuin toisista. Esimerkiksi kauden huipennuksesta maailmanmestaruusturnauksesta saa enemmän pisteitä kuin mistään muusta turnauksesta. Toiseksi arvokkain, ja toiseksi arvostetuin, turnaus on "UK Championship"-turnaus, joka on aina syyskauden päätösturnaus.


title: Snookerin ranking-pisteet

text: Ranking-pisteet kiinnitettiin vuoteen 2010 saakka aina kauden päättävien MM-kisojen jälkeen ko. kauden osalta. Pisteet lisättiin edellisen kauden pisteisiin ja näin saatiin aikaan virallinen ranking-lista koko seuraavalle kaudelle. Tämän listän 16 parasta palaajaa sijoitettiin (lähes) jokaiseen turnaukseen suoraan 32 perhaan pelaajan kaavioon, eikä heidän tarvinnut pelata karsintakierroksilla.


title: Snookerin ranking-pisteet

text: Vuonna 2010 alkavalla kaudella 2010/2011 otettiin käyttöön samankaltainen lista kuin esimerkiksi tenniksessä. Listaa päivitetään kauden aikana kolmesti ja tähän otetaan mukaan kahden vuoden aikana saavutetut pisteet. Nykyään siis ei sijoitus 16 parhaan joukossa kaudena alkaessa takaa pääsyä turnausten päätapahtumaan koko kaudeksi, vaan listasijoitus muuttuu turnausmenestyksen mukaisesti.


title: Nippon Professional Baseball

text: Nippon Professional Baseball tai NPB on Japanin ylin baseball-sarja. Japanissa sitä kutsutaan usein Puro Yakyū () mikä tarkoittaa "ammattilaisbaseballia". Japanin ulkopuolella sarjaan viitataan usein kutsumalla sitä japanin baseballiksi. Sarjan juuret juontavat aina Suur-Japanin Tokion baseball clubin () perustamiseen vuonna 1934 ja alkuperäiseen Japanin baseball liigaan. NPB muodostettiin, kun alkuperäistä liigaa uudelleenjärjestettiin vuonna 1950.


title: Nippon Professional Baseball

text: NPB:n riveistä on siirtynyt useita baseball-pelaajia Major League Baseballiin, Pohjois-Amerikkaan. Näitä pelaajia ovat muun muassa Hideo Nomo, Kazuhiro Sasaki, Ichirō Suzuki, Tadahito Iguchi, Kenji Jōjima, Hideki Matsui, Sō Taguchi, Hideki Irabu, Yu Darvish ja Daisuke Matsuzaka


title: Nippon Professional Baseball

text:
Kun Boston Red Sox osti Daisuke Matsuzakan vuonna 2006, tuli hänen siirrostaan kallein tähän asti Aasiasta Amerikkaan siirtynyt pelaaja. Vaikka siirron hinta on salaista tietoa, useat lähteet kuitenkin mainitsevat Matsuzakan saaneen 52 miljoonaa dollaria kuuden vuoden sopimuksesta, jonka lisäksi Red Sox maksoi 51,1 miljoonaa dollaria Matsuzakan edelliselle joukkueelle, Seibu Lionsille, hänen vapauttamisestaan.
Nippon Professional Baseball koostuu kahdesta sarjasta, Central Leaguesta ja Pacific Leaguesta. Lisänä on kaksi alemman tason sarjaa, Eastern League ja Western League, jotka pelaavat lyhyempää kautta.


title: Nippon Professional Baseball

text: Pelikausi alkaa maaliskuun lopussa tai huhtikuun alussa ja kaksi tai kolme All Stars-peliä pelataan heinäkuussa. Viime vuosina molemmissa sarjoissa on pelattu 130, 135 tai 140 normaaliottelua kaudessa, jonka lisäksi parhaat joukkueet molemmista sarjoista ottavat osaa Japan Seriesiin.


title: Nippon Professional Baseball

text: Pacific League pelisäännöt ovat hyvin samanlaisia American Leaguen kanssa, molemmissa käytetään designated hitter -sääntöä. Sen sijaan Central League ei käytä tätä sääntöä. Toisin kuin Pohjois-Amerikkalaisessa baseballissa, NPB:n pelit voivat päättyä tasapeliin. Jos peli on tasan yhdeksän pelivuoron jälkeen, voidaan pelata maksimissaan kolme ylimääräistä pelivuoroa. Jos peli on kolmen ylimääräisen vuoron jälkeen yhä ilman voittajaa, julistetaan peli tasapeliksi. Yleisenä erona Major Leagueen peli NPB:ssa on yleisellä tasolla vähemmän aggressiivista, pelissä tapahtuu vähemmän juoksuja, pallo on hieman pienempi ja kovempi.


title: Nippon Professional Baseball

text: Toisin kuin Major Leaguessa, japanilaiset baseball-joukkueet kantavat usein suurimman sponsorin tai omistavan yrityksen nimeä osana nimeään niiden kotikaupungin tai alueen sijaan. Tämä johtuu siitä, ettei franchisingilla ole niin suurta alueellista sidosta kuin Major Leaguessa. Aikaisemmin joukkueet keskittyivätkin pääasiassa suuriin kaupunkeihin, kuten Tokioon, Nagoyaan, Osakaan ja Fukuokaan. Nykyään tapana on sisällyttää myös kotikaupungin nimi osaksi omistajan lisäksi, mutta useimmat mediat käyttävät yhä pelkkiä sponsorinimiä.


Jeesuksen Kristuksen myöhempien aikojen kirkko () on pieni myöhempien aikojen pyhien liikkeeseen kuuluva yhteisö Britteinsaarilla. Kirkko on virallisesti järjestetty 27. toukokuuta 2007 Derbyshiressä Englannissa. Kirkon jäsenet ovat entisiä Myöhempien aikojen pyhien Jeesuksen Kristuksen kirkon jäseniä. Kirkon johtajana toimii Matthew Philip Gill, joka väittää olevansa Kristuksen kirkon ensimmäinen laillinen johtaja profeetta Joseph Smithin kuoleman jälkeen 27. kesäkuuta 1844. Kirkon jäsenistö on hyväksynyt Gillin kirkon presidentiksi, profeetaksi, näkijäksi ja ilmestyksensaajaksi.


Jeesuksen Kristuksen myöhempien aikojen kirkko hyväksyy pyhiksi kirjoituksi Raamatusta Joseph Smithin laatiman Innoitetun raamatunkäännöksen, Mormonin kirjan, Oppi ja liitot -teoksen sen vuoden 1844 versiona sekä Kallisarvoisen helmen. Tämän lisäksi kirkko hyväksyy pyhäksi kirjoitukseksi Jeraneckin kirjan. Kyseessä on 110-sivuinen teos, jonka Gill kertoi kääntäneensä löytämistään muinaisista aikakirjoista. Jeraneckin kirja kertoo olevansa Britteinsaaria muinoin asuttaneiden kristittyjen asukkaiden laatima aikakirja. Sekä kirjan sisällössä että synnyssä on paljon yhtäläisyyksiä Mormonin kirjan kanssa. Sen mukaan esimerkiksi Stonehenge on alun perin ollut kristillinen Valon temppeli. Kirja on julkaistu vuonna 2007.


title: Jeesuksen Kristuksen myöhempien aikojen kirkko

text: Myös Gillin muistiinmerkittyjä ilmestyksiä pidetään pyhinä, ja ne on julkaistu teoksessa nimeltä "Book of Prophecy and Revelation" ("Profetian ja ilmestyksen kirja"). 26. helmikuuta 2007 kirkko päätti liittää seuraavat pseudepigrafikirjat Raamatun kaanoniin:Kyseiset kirjoitukset kuuluvat Nag Hammadista löytyneisiin gnostilaisiin kirjoituksiin. Liike viittaa päätöksessään mitä luultavimmin teokseen Apostoli Paavalin rukous, vaikka se viittaakin tähän sanoilla "Gospel of the Apostle Paul" (Apostoli Paavalin "evankeliumi"). Tämän nimistä teosta ei kuitenkaan ole kirjoitettu.


text: Kirkko torjuu jyrkästi moniavioisuuden ja väittää, ettei Joseph Smith koskaan opettanut tai harjoittanut sitä.


title: Aron Johan Rytkönen

text: Aron Johan Rytkönen (24. toukokuuta 1843 Juva – 30. maaliskuuta 1901 Sippola) oli suomalainen kirkkoherra ja lääninrovasti. Hänen vanhempansa olivat kyläseppä Johan Rytkönen ja Wilhelmina o.s. Felin.


title: Aron Johan Rytkönen

text: Aronin isä kuoli ennen tämän syntymää. Leskirouva Wilhelmina Rytkönen sai pestin runoilijana tunnetun papin Abraham Poppiuksen kotiapulaiseksi tämän muutettua Viipurista takaisin juurilleen Juvalle. Wilhelmina meni myöhemmin naimisiin Poppiuksen kanssa. Poppius kannusti nuorta Aronia opiskelemaan ja tuki myös taloudellisesti hänen opintojaan.


title: Aron Johan Rytkönen

text: Rytkönen kirjoitti ylioppilaaksi 1862 Porvoon lukiosta ja suoritti jumaluusopin erotutkinnon 1868 Helsingin yliopistosta ja sai pian sen jälkeen pappistutkinnon. Vuodet 1868-1869 Rytkönen toimi kirkkoherran apulaisena Liperissä. Kirkkoherrana toimi tuolloin teologian tohtori, valtiopäivämies Anders Josef Europaeus, jonka tyttären, Natalia Wilhelminan, kanssa Rytkönen solmi avioliiton. Tämän jälkeen Rytkönen hoiti viransijaisuuksia Kuhmoniemellä, Kontiolahdella ja Liperissä, kunnes sai nimityksen Sippolan kirkkoherraksi 1884. Rovastin arvon hän sai 1896, ja samana vuonna hänet nimitettiin vakinaiseksi lääninrovastiksi.


title: Aron Johan Rytkönen

text: Aron Johan ja Natalia Wilhelmina Rytköselle syntyi yhdeksän lasta, joista seitsemän selvisi aikuisikään saakka.


title: Paul Robeson

text: Paul LeRoy Bustill Robeson (9. huhtikuuta 1898 – 23. tammikuuta 1976) oli monikielinen yhdysvaltalainen näyttelijä, urheilija, bassobaritonilaulaja, kirjailija ja kansalaisoikeusaktivisti.


title: Paul Robeson

text: Robeson syntyi Princetonissa New Jerseyssä. Hänen isänsä William Drew Robeson I karkasi pohjoiscarolinalaiselta plantaasilta, jolla hän oli syntynyt orjaksi, ja opiskeli myöhemmin Lincolnin yliopistossa. Hänestä tuli pappi. Hänen äitinsä Maria Louisa Bustill oli peräisin orjuutta vastustavasta kveekariperheestä. Paulilla oli neljä sisarusta. Hän pääsi lukiosta 1915.


title: Paul Robeson

text: Robeson sai stipendin Rutgersin yliopistoon, jonka kolmas afroamerikkalainen opiskelija hän oli, ja hän oli omana aikanaan ainoa musta opiskelija. Hän menestyi opinnoissaan loistavasti. Rutgersin jälkeen hän siirtyi opiskelemaan oikeustiedettä Columbian yliopistoon. Opintojaan hän rahoitti työllä urheilun piirissä ja näyttelijänä. Hän valmistui vuonna 1923 ja sai paikan asianajotoimistosta, mutta irtisanoutui sihteerin kieltäydyttyä kirjoittamasta hänen saneluaan hänen ihonvärinsä vuoksi. Myöhemmin Robeson opiskeli Lontoon yliopistossa.


title: Paul Robeson

text: Robeson meni naimisiin Eslanda ”Essie” Cardozo Gooden kanssa, ja he saivat yhden lapsen, Paul Robeson juniorin 1927.


title: Paul Robeson

text: Robeson sai mainetta näyttelijänä ja hienon bassonsa ansiosta laulajana. Hän oli ensimmäinen, joka esitti vanhoja negrospirituaaleja konserttilavalla. Hän esiintyi teatterissa ensin Yhdysvalloissa, ja myöhemmin perhe muutti Britanniaan, missä hän esiintyi sekä näyttämöllä että elokuvissa. Hänen yhdestätoista elokuvastaan seitsemän on brittiläistä tuotantoa. Toisen maailmansodan puhjettua hän palasi Yhdysvaltoihin.


title: Paul Robeson

text: Robeson otti poliittisesti kantaa ja tuki esimerkiksi Walesin kaivostyöläisiä. Hän myös puhui Neuvostoliiton ja erityisesti Josif Stalinin puolesta, mikä on herättänyt paljon kritiikkiä Britanniassa ja Yhdysvalloissa. Hän toimi hyvin voimakkaasti rotuerottelua vastaan, mutta 1950-luvulla hänen esiintymisensä nostattivat väkivaltaisuuksia, joiden takana olivat oikeistolaiset voimat.


title: Paul Robeson

text: Robesonin levyt vedettiin markkinoilta, eikä elokuvia, joissa hän näytteli, esitetty. Hän joutui myös FBI:n hampaisiin, ja epäamerikkalaista toimintaa tutkiva komitea kuulusteli häntä 1956 epäiltynä kommunistipuolueeseen kuulumisesta. Vuonna 1950 hänelle asetettiin matkustuskielto, eikä hän saanut passia ennen kuin 1958. Hän muutti Britanniaan ja kiersi runsaasti esiintymässä. Robeson yritti itsemurhaa moskovalaisessa hotellihuoneessa. Hänen poikansa oli sitä mieltä, että syynä oli FBI, joka oli sekoittanut hallusinogeenia hänen juomaansa. Vuonna 1963 hän palasi Yhdysvaltoihin, mutta huonon terveyden vuoksi hän ei juuri enää esiintynyt. Vuodesta 1978 alkaen hänen elokuviaan on jälleen esitetty.


title: Paul Robeson

text: Robesonin muistelmat "Here I Stand" ilmestyivät Britanniassa 1958. Robesonille on myönnetty Spingarn-mitali ja Leninin kansainvälinen rauhanpalkinto


title: Sparta IF

text: Sparta IF on vuonna 1955 perustettu helsinkiläinen käsipalloseura, joka nykisin keskittyy erityisesti naisten ja tyttöjen käsipalloon. Seuran edustusjoukkue pelaa naisten SM-sarjassa. Sparta oli Suomen naiskäsipallon hallitseva seura 1990-luvun lopussa ja 2000-luvun alussa, jolloin se voitti SM-kultaa seitsemänä vuonna peräkkäin. Joukkueen kotikenttä on Pirkkolan palloiluhalli ja harjoittelu tapahtuu Pirkkolan lisäksi Maunulan liikuntahallissa ja Ruskeasuon palloiluhallissa. Seuran puheenjohtajana toimii Katri Koskela.


title: Sparta IF

text: Sparta on moninkertainen SM-mitalisti miestenkin puolella, mutta pelasi viimeksi SM-sarjassa kaudella 1997–1998.


title: Sparta IF

text: Kuuluisin Spartan pelaajista lienee sittemmin Norjan maajoukkueeseen siirtynyt olympiavoittaja Katja Nyberg.


title: Oboda I

text: Oboda I oli nabatealaisten kuningas noin vuodet 96–86 eaa. Hän seurasi hallitsijana isäänsä Aretas II:sta.


title: Oboda I

text: Seleukidien valtakunnan hajotessa Oboda pystyi valtaamaan nabatealaisille lisää alueita nykyisen Syyrian puolelta. Oboda I:sen joukot kukistivat myös Aleksander Jannaioksen johtamat makkabealaiset lähellä Gadaraa.


title: Oboda I

text: Oboda I sai surmansa taistelussa Antiokhos XII Dionysoksen seleukidijoukkoja vastaan. Antiokhos hyökkäsi nabatealaisten maille vuonna 86 eaa. Taisteluissa kuolivat sekä Oboda että Antiokhos ja seleukidit kärsivät suuren tappion. Oboda haudattiin Avdatiin, joka sai myös nimensä hallitsijan arabialaisesta nimestä.


title: Aleksander Jannaios

text: Aleksander Jannaios oli Juudean kuningas vuodet 103–76 eaa. Hän oli makkabealaisten suvun kuudes hallitsija. Aleksander Jannaios seurasi kuninkaana veljeänsä Aristobulosta ja oli naimisissa tämän lesken Aleksandran kanssa. Aleksandrasta tuli myös kuningatar Aleksanderin kuoltua.


title: Aleksander Jannaios

text: Aleksander Jannaios oli taitava sotapäällikkö ja julma hallitsija. Hänen aikanaan Juudean alueet levisivät Välimeren rannikkoa pitkin Gazasta Carmeliin ja Gadaran Jordan-virran toiselle puolelle. Aleksanderin aikana Juudean valtakunta oli suurimmillaan sitten Salomon.


title: Aleksander Jannaios

text: Aleksanderia vastustettiin sotamenestyksestään huolimatta Jerusalemissa. Vuonna 94 eaa. sukkotin, eli lehtimajajuhlan, aikana hänen päälleen heitettiin sitruunoita. Aleksanderin sotilaat teurastivat tuhansia juhlijoita, minkä seurauksena alkoi fariseuksien johtama sisällissota. Fariseukset kutsuivat avukseen myös seleukidihallitsija Demetrios III Eukairoksen. Ensin seleukidit onnistuivat voittamaan Aleksanderin joukot, mutta tämä sai avukseen monia juutalaisia, jotka pelkäsivät Jerusalemin menetystä Demetriokselle. Sisällissodan aikana Aleksander ristiinnaulitsi 800 fariseusta.


title: Aleksander Jannaios

text: Alexander Jannai sai surmansa vuonna 76 eaa. taistelussa lähellä Gadaraa.


title: Mildred Harris

text: Mildred Harris (29. marraskuuta 1901 Cheyenne, Wyoming, Yhdysvallat – 20. heinäkuuta 1944 Los Angeles, Kalifornia, Yhdysvallat) oli yhdysvaltalainen näyttelijä, joka esiintyi lähinnä mykkäelokuvissa. Harris aloitti uransa lapsinäyttelijänä vuonna 1912 ja jatkoi uraansa aikuisena 1930-luvulle asti, kohoamatta kuitenkaan koskaan eturivin tähdeksi. Harris tunnettiin myös avioliitostaan elokuvatähti Charles Chaplinin kanssa vuosina 1918–1920.


title: Mildred Harris

text: Cheyennessä, Wyomingin osavaltiossa syntynyt Harris aloitti elokuvauransa vain yksitoistavuotiaana näytellen sivurooleja New York Motion Picture Companyn lyhytelokuvissa muun muassa Thomas Incen ohjauksessa. Useat elokuvista, mukaan lukien Harrisin debyyttielokuva "The Post Telegrapher" (1912), sijoittuivat villiin länteen. Vuonna 1914 hän siirtyi näyttelemään merkittävämpiä rooleja "Ihmemaa Ozin" kirjoittaja L. Frank Baumin tuottamissa "Ihmemaa Oz" -elokuvissa, kuten "The Magic Cloak" ja "His Majesty, the Scarecrow of Oz". Harris esiintyi myös pienissä sivurooleissa D. W. Griffithin epookkielokuvassa "Suvaitsemattomuus" (1916) ja Cecil B. DeMillen sisällissotadraamassa "Warrens of Virginia" (1915).


title: Mildred Harris

text:
Vuonna 1918 17-vuotias Harris avioitui itseään yli kymmenen vuotta vanhemman elokuvatähti Charles Chaplinin kanssa. Parilla oli ollut suhde ennen avioliittoaan, ja he päättivät avioitua ilmeisesti uskoen Harrisin odottavan lasta
. Raskaus ei ollut totta, mutta Harris tuli pian raskaaksi avioliitossa ja vuonna 1919 synnytti pojan, Norman Spencerin. Lapsi oli kuitenkin epämuodostunut ja kuoli vain kolme päivää myöhemmin. Chaplin ja Harris muuttivat erilleen pian lapsen kuoleman jälkeen ja erosivat virallisesti vuonna 1920, ilman suurta skandaalia. Avioliitolla paljon itseään kuuluisempaan Chapliniin oli hetkellinen positiivinen vaikutus Harrisin uraan, ja hän alkoikin saada huomattavampia rooleja ja vuonna 1920 allekirjoitti elokuvasopimuksen tuottaja Louis B. Mayerin kanssa. Mayerin päätös markkinoida Harrisia sukunimellä Harris Chaplin johti paljon julkisuutta saaneeseen käsikähmään Mayerin ja Chaplinin välillä vuonna 1920 Alexandria Hotelissa Los Angelesissa. Erottuaan Chaplinista Harris sai julkisuutta myös lyhyestä suhteestaan Walesin prinssi Edvardiin.


title: Mildred Harris

text: 1920-luvulla Harris jatkoi uraansa tasaisesti, saaden pää- ja sivuosarooleja useissa elokuvissa mutta kohoamatta koskaan varsinaiseksi eturivin elokuvatähdeksi. Hän avioitui toisen kerran vuonna 1924 Everett Terrence McGovernin kanssa, saaden tämän kanssa pojan, Everett Terrence McGovern, Jr., seuraavana vuonna. Liitto päättyi kuitenkin Harrisin haettua avioeroa vuonna 1929.


title: Mildred Harris

text: Harrisin elokuvaura alkoi hidastua 1930-luvulla äänielokuvien tulon myötä, ja hän teki viimeiset merkittävät roolityönsä elokuvissa "No, No Nanette" (1930) ja The Three Stooges -elokuvassa "Movie Maniacs" (1936). Vuonna 1934 hän myös avioitui kolmannen ja viimeisen kerran William P. Flecksteinin kanssa. Harris yritti jonkin aikaa rakentaa vaihtoehtoista uraa vaudevillessä, kiertäen yhdessä vaiheessa Yhdysvaltoja koomikko Phil Silversin show’ssa. Harris jatkoi työskentelyään elokuvien parissa 1940-luvun alussa, suureksi osaksi ystävyydestään häntä 1910- ja 1920-luvuilla ohjanneeseen Cecil B. DeMilleen, joka valitsi hänet esittämään pieniä rooleja elokuvissa "Kun myrsky raivoaa" (1942) ja "Sankarin elämä" (1944).


title: Mildred Harris

text: Harris kuoli odottamattomasti keuhkokuumeeseen 42-vuotiaana vuonna 1944 Los Angelesissa ja hänet haudattiin paikalliselle Hollywood Forever -hautausmaalle. Hänen viimeinen roolinsa oli hänen kuolemansa jälkeen julkaistussa elokuvassa "Having a Wonderful Crime" (1945).


title: Mildred Harris

text: Harrisille myönnettiin tähti Hollywood Walk of Famelle osoitteeseen 6307 Hollywood Blvd vuonna 1960. Chaplinin elämästä kertovassa elokuvassa "Chaplin" (1992) häntä esitti Milla Jovovich.


title: James C. Adamson

text: James Craig Adamson (s. 3. maaliskuuta 1946 Warsaw, New York) on yhdysvaltalainen NASA:n astronautti ja Yhdysvaltain maavoimien eversti.


title: James C. Adamson

text: James C. Adamson valmistui insinööriksi, ja vuodesta 1969 hän palveli vänrikkinä West Pointissa, kunnes vuonna 1977 saavutti maisterin tutkinnon avaruusteknologiassa Princetonin yliopistossa. Lisäksi hän harjoitteli ääriolosuhteissa selviytymistä sekä sai opintonsa päätökseen Yhdysvaltojen merivoimien koelentäjäkoulussa.


title: James C. Adamson

text: Toimiessaan koelentäjänä hän lensi yli kolmellakymmenellä helikopteri- ja lentokonetyypillä. Vietnamin sodassa Adamson osallistui Indokiinassa Kamputsean operaatioihin vakoilu- sekä johtotehtävissä. Hän on hankkinut myös kaupallisen lentokoulutuksen.


title: James C. Adamson

text: NASAn palveluksessa hän toimi vuodesta 1981 vuoteen 1992, ja vuonna 1988 hänet valittiin Columbia-projektin avaruuslentäjäksi. Hän osallistui tieteelliseen tutkimukseen muun muassa painottomassa tilassa oleskelemisesta ja siihen liittyvistä riskeistä.


title: James C. Adamson

text: Vuodesta 1994 alkaen hän on toiminut muun muassa Lockheed-yhtiön varajohtajana. Hän harrastaa metsästystä, retkeilyä ja hiihtoa ja on myös taitava aseseppä. Hänellä on vaimo ja kolme lasta, ja he asuvat Virginiassa.


title: Tietzen oireyhtymä

text: Tietzen oireyhtymä (Tietzen syndrooma) on rintakehän alueella tuntuvaa kipua aiheuttava hyvänlaatuinen oireisto. Kipu aiheutuu kylkirustojen tulehduksesta. Oireyhtymä ei ole harvinainen. Se saatetaan oireiden perusteella sekoittaa hengityselinten tai kurkkutorven sairauksiin.


title: Tietzen oireyhtymä

text: Tauti on nimetty asiaa selvitelleen saksalaisen kirurgin Alexander Tietzen mukaan 1900-luvun alussa. Sitä pidetään lähinnä tulehduksellisena, joko virusten aiheuttamana tai rasituksesta johtuvana. Perinnöllistä taipumusta sairauteen ei ole poissuljettu. Kyseessä ei ole bakteeritulehdus eikä muu vakava aggressiivista hoitoa vaativa tautitila. Sydämen ja keuhkojen taudeista sen erottaa anamneesin eli potilaan kertomuksen perusteella sekä huolellisella tunnustelulla (palpaatio). Röntgenkuvausta tai sydänsähkökäyrään mittausta voidaan käyttää muiden sairauksien poissulkemiseksi.


title: Tietzen oireyhtymä

text: Lepo ja tulehduskipulääkitys voivat helpottaa potilasta ja nopeuttaa taudin paranemista. Antibiooteista ei ole apua.


title: Tietzen oireyhtymä

text: Tietzen oireyhtymä on ohimenevä, mutta se voi uusiutua säännöllisesti tai vuosikymmenienkin kuluttua. Se ei ole vaarallinen.


title: Thomas Akers

text: Thomas Dale Akers (20. toukokuuta 1951 St. Louis, Missouri, Yhdysvallat) on yhdysvaltalainen NASA:n astronautti. Akers otti osaa avaruuslennoille STS-41 (1990), STS-49 (1992), STS-61 (1993), STS-79 (1996).


title: Camille Le Tellier de Louvois

text: Camille Le Tellier de Louvois (11. huhtikuuta 1675 Pariisi – 5. marraskuuta 1706 Pariisi) oli ranskalainen kirkonmies. Hän oli useiden eri akatemioiden jäsen ja myös Ranskan akatemian jäsen kuningas Ludvig XV hallitusaikana.


title: Camille Le Tellier de Louvois

text: Camille Le Tellier de Louvois kuului merkittävään Ranskan kuninkaita palvelleeseen virkamiesaateliseen sukuun. Hänen isänsä oli François Michel Louvois, jonka neljäs poika kaikkiaan kuudesta lapsesta hän oli. Isoisä puolestaan oli Michel Le Tellier, mutta myös suuren perheen muut jäsenet ja heidän aviomiehensä olivat lähes kaikki kuningasta palvelleita virkamiehiä.


title: Camille Le Tellier de Louvois

text: Le Tellier de Louvois väitteli Sorbonnen yliopistossa tohtoriksi 25-vuotiaana. Tämän jälkeen hän palveli intendenttinä kuninkaallisessa "Cabinet des médaillessa", jonka tehtävänä oli säilyttää käsikirjoituksia, koruja ja rahoja. Täältä hän siirtyi konservaattorin virkaan Kuninkaalliseen kirjastoon.


title: Camille Le Tellier de Louvois

text: Hän toimi myös Reimsin arkkipiispa-herttuan sijaispappina. Hän oli vuodesta 1699 lähtien "Académie royale des sciences'n" ja vuodesta 1705 "Académie royale des inscriptions et médailles'n" jäsen. Vuonna 1706 hänet valittiin Ranskan Akatemian jäseneksi.


title: APG II -luokittelu

text: APG II -luokittelu (2003) on koppisiemenisten ("Angiospermae") kasvien taksonominen luokittelujärjestelmä. Järjestelmä perustuu kladistiikkaan. Sen on kehittänyt Angiosperm Phylogeny Group. APG II -luokittelu on vuonna 1998 julkaistun APG-luokittelun seuraaja. APG II -luokittelua seurannut APG III -luokittelu julkaistiin lokakuussa 2009.


title: APG II -luokittelu

text:
Pääryhmät luokittelujärjestelmässä ovat (kaikki luokittelemattomia "kladeja"):
"[+ ...]" = mahdollinen
Incertae sedis = Sijoittamattomat taksonit:APG II -luokittelu on esitetty julkaisussa:


title: Júlíus Kemp

text: Júlíus Kemp (s. 2. joulukuuta 1967 Reykjavík) on islantilainen elokuvaohjaaja- ja tuottaja. Hän on myös käsikirjoittanut elokuvia ja esiintynyt sivurooleissa. Kemp opiskeli elokuvantekoa Isossa-Britanniassa West Surrey College of Art & Design -opistossa, josta valmistui vuonna 1991. Hänen esikoiselokuvansa "Wallpaper: An Erotic Love Story" valmistui vuonna 1992, jonka Kemp oli käsikirjoittanut, ohjannut ja tuottanut. Hän myös esiintyi elokuvassa sivuroolissa.


Myöhempien aikojen pyhien Jeesuksen Kristuksen helluntaikirkko (engl. "Pentecostal Church of Jesus Christ of Latter Day Saints") on eräs myöhempien aikojen pyhien liikkeeseen kuuluva yhteisö. Yhteisö on syntynyt vuosina 1994-1995 Yhdysvalloissa toimineen Myöhempien aikojen pyhien Jeesuksen Kristuksen kirkon yhteydessä toimineen opintopiirin ympärille. Piirin johtajana toimi Michael Bethel, jonka ympärille uusi kirkko syntyi. Nykyään kirkossa on kolmisenkymmentä jäsentä. Kirkon päämaja toimii Kennerissä, Louisianassa.


title: Myöhempien aikojen pyhien Jeesuksen Kristuksen helluntaikirkko

text: Kirkko tunnustaa Raamatun ja Mormonin kirjan pyhiksi kirjoituksiksi, mutta se hylkää Opin ja liitot sekä Kallisarvoisen helmen. Se hylkää myös monia mormonismin keskeisiä opetuksia, kuten ajatuksen ihmisen kehittymisestä jumalaksi, endaumenttiseremonian merkityksen ja palautetun pappeuden. Kirkko odottaa Jeesuksen Kristuksen pikaista toista tulemista eli paruusiaa. Pyhän Hengen toiminta ja erilaiset armolahjat ovat keskeisiä kirkossa. Kirkko mieltää myös olevansa se ydin, jonka ympärille myöhempien aikojen pyhien liike kokoontuu juuri ennen Jeesuksen tulemista.


title: Agronomiliitto

text: Agronomiliitto ry on elintarvike-, kotitalous-, maatalous-, ravitsemus- ja ympäristötieteiden sekä näiden perusaloja soveltavien tieteenalojen yliopistotutkinnon suorittavien tai suorittaneiden tai ylemmän ammattikorkeakoulun suorittaneiden etu- ja palvelujärjestö. Liitossa on lähes 6000 jäsentä ja siihen kuuluu 24 jäsenyhdistystä. Agronomiliiton toimistossa työskentelee kymmenen henkilöä ja sen hallituksen puheenjohtaja on Mikael Jern ja valtuuston puheenjohtaja on vuodesta 2009 lähtien ollut Ilmari Halinen.


title: Agronomiliitto

text: Agronomiliitto kuuluu keskusjärjestö Akavaan ja 15 järjestön yhteenliittymään Vakavaan. Edunvalvontaa tehdään akavalaisessa kentässä Ylemmät Toimihenkilöt YTN ry:n ja Julkisalan koulutettujen neuvottelujärjestö JUKOn kautta. Agronomiliitto tekee myös aktiivista yhteistyötä Metsänhoitajaliitto ry:n, Luonnontieteen Akateemisten Liiton (LAL) ja Ympäristöasiantuntijoiden Keskusliitto YKL:n kanssa.


title: Agronomiliitto

text: Agronomiliitto on Akavan toiseksi vanhin järjestö. Se on perustettu vuonna 1897 Tampereella Maanviljelysvirkamiesten Yhdistyksen nimellä. Sen tarkoituksena oli lähentää virkaveljiä, kohottaa ammatillista osaamista sekä toimia yhteisten harrastusten hyväksi. Agronomiliitolla on jäsenlehti, Alimenta, joka ilmestyy kuusi kertaa vuodessa. Lehden nimi oli vuodesta 1907 vuoteen 1996 Maatalous, mutta liiton jäsenkunnan laajennuttua muutettiin myös lehden nimi.


title: Agronomiliitto

text: Liiton toimitilat ovat Helsingin Kasarmitorin laidalla sijaitsevan Agronomitalon ylimmässä kerroksessa. Varat Agronomitalon hankkimiseen saatiin lahjoituksena kauppaneuvos Eino Heinoselta toisen maailmansodan jälkeen.


title: Agronomiliitto

text: Agronomiliitto on myöntänyt 1988 alkaen vuoden vaikuttaja -palkinnon:


title: Muinaispreussilaiset

text: Muinaispreussilaiset eli preussit olivat Itämeren kaakkoisrannikolla Veikselin ja Niemenin välillä eläneitä balttilaista muinaispreussin kieltä puhuneita heimoja. He eivät koskaan muodostaneet yhtenäistä kokonaisuutta, vaan olivat jakaantuneet moniin eri yhteisöihin. He asuttivat rautakaudella entisen Itä-Preussin etelä- ja keskiosia. Preussit ovat jättäneet jälkeensä suuren määrän arkeologisia löytöjä.


title: Muinaispreussilaiset

text: Puolalaiset aloittivat preussien väkivaltaisen käännyttämisen kristinuskoon vuonna 996. On epäselvää, mitä puolalaisten sotaretkien jälkeen tapahtui, mutta muutamat preussilaisheimot taistelivat puolalaisten puolella Barbarossaa vastaan. Vuonna 1166 puolalaiset tekivät taas sotaretkiä, mutta kärsivät murskaavan tappion. Puolalaisruhtinaat jatkoivat hyökkäyksiään epäonnistuen aina 1200-luvulle asti, jolloin Saksalainen ritarikunta valloitti preussien alueet ja pakkokäännytti heidät kristinuskoon. Preussit sulautuivat vähitellen kielellisesti saksalaisiin, ja muinaispreussin kieli katosi 1600- tai 1700-luvuilla. Kielelle oli kuitenkin jo ehditty kääntää muun muassa Raamattu, joten siitä jäi kirjallisiakin näytteitä, toisin kuin monista muista hävinneistä balttilaisista kielistä.


title: Preussilaiset

text: Preussilaiset voi viitata:


title: James M. Cox

text: James Middleton Cox (31. maaliskuuta 1870 – 15. heinäkuuta 1957) oli yhdysvaltalainen demokraattipoliitikko, joka oli presidenttiehdokkaana vuoden 1920 vaaleissa.


title: James M. Cox

text: Cox istui Ohion edustajana Yhdysvaltain edustajainhuoneessa 1909–1913. Hän toimi Ohion kuvernöörinä vuosina 1913–1915 ja 1917–1921. Hän oli demokraattien presidenttiehdokas vuonna 1920, mutta hävisi Warren G. Hardingille.


title: S/S Eira

text: S/S Eira oli suomalainen rahtilaiva, joka sai pohjakosketuksen ja upposi Hankoniemen edustalla 9. joulukuuta 1969.


title: S/S Eira

text: Helsinkiläisen Etelä-Suomen Laiva Oy:n omistama "Eira" oli tulossa kalkkikivilastissa Gotlannista Koverhariin, kun se sai pohjakosketuksen Hankoniemen edustalla Ajaxin poijun luona. Laivalla olleet matkustajat ja osa miehistöä siirtyivät paikalle tulleeseen pelastusristeilijä "Russaröön," mutta jotkut miehistön jäsenet laivan yliperämiehen johdolla jäivät vielä alukseen yrittämään sen pelastamista. Laivaa lähdettiin hinaamaan, mutta sen raskas lasti ja alukseen sisään virrannut vesi tekivät pian hinauksen mahdottomaksi, ja lopulta hinausvaijerikin katkesi. "Eira" upposi sitten noin 50 metrin syvyyteen Ajaxin ja Längdenin välille.


title: S/S Eira

text: Vuonna 1984 "Eiran" hylystä alettiin poistaa sinne jäänyttä 10 tonnin öljyerää. Suurin osa öljystä oli nähtävästi kuitenkin valunut mereen jo uppoamisen yhteydessä, sillä puhdistustyössä kerättiin lopulta vain pieniä määriä öljyä talteen.


title: S/S Eira

text: S/S "Eira" oli rakennettu vuonna 1953 Blainvillessa Ranskassa. Alus oli aluksi nimeltään "Théodore Laurent," kunnes se ostettiin vuonna 1965 Suomeen. Sen vetoisuus oli 3 863 brt, suurin kulkunopeus 12 solmua, pituus 116,6 metriä, leveys 15 metriä ja syväys 6,5 metriä. Laivan voimanlähteenä oli kaksi höyrykonetta joiden yhteisteho oli 2160 hevosvoimaa.


title: Otto Toivonen

text: Otto Toivonen (27. maaliskuuta 1884 Urjala – 16. helmikuuta 1977 Helsinki) oli luennoitsija ja sosialidemokraattien kansanedustaja.


title: Otto Toivonen

text: Toivosen vanhemmat olivat suutari David Toivonen ja Ida Johanna Kivijärvi. Toivonen oli paimenena vuodesta 1890 lähtien ja myöhemmin hän toimi suutarina kotikunnassaan Urjalassa vuoteen 1910 saakka. Vuodesta 1910 Toivonen toimi Sosialidemokraattisen työläisnuorisoliiton ja puolueen luennoitsijana Hämeenlinnassa.


title: Otto Toivonen

text: Toivonen oli sosialidemokraattien kansanedustajana vuosina 1917, 1922–1929, 1933–1945 ja 1951–1954 edustaen Hämeen läänin eteläistä vaalipiiriä. Toivonen toimi presidentin valitsijamiehenä vuosien 1925, 1931, 1937, 1940, 1943, 1950 ja 1956 vaaleissa. Toivonen oli lisäksi Hämeenlinnan kaupunginvaltuuston jäsen.


title: Otto Toivonen

text: Otto Toivonen oli myös Sotasyyllisyysoikeuden jäsen ja yhdessä kahden muun sosiaalidemokraatin ja Maalaisliiton Lauri Riikosen kanssa äänesti loppuun asti kaikkien syytettyjen vapauttamisen puolesta. Tästä kommunistien lehdet, kärjessä Vapaa Sana ja Työkansan Sanomat, herjasivat häntä raskaasti.


title: Otto Toivonen

text: Toivonen oli naimisissa Martta Matilda Vihervän kanssa vuodesta 1917.


title: Laajasalon kanava

text: Laajasalon kanava (käytetään myös nimiä Degerön kanava ja Klubbnäsin kanava) sijaitsee Helsingissä Laajasalon ja Tammisalon välissä ja johtaa Tiiliruukinlahdelta Reposalmelle. Laajasalon erotti aikoinaan mantereesta "Klubbnäsin salmi" joka täytettiin 1700-luvun lopulla. Myöhemmin vuosina 1872–1874 Puotilan alueen maanomistajat rakensivat täytettyyn salmeen valtion avustuksella 120 metriä pitkän kanavan lyhentääkseen venematkaa Helsinkiin. Kanava uudistettiin vuonna 1885, ja se ruopattiin kymmenen vuotta myöhemmin 1895.


title: Laajasalon kanava

text: Tätä nykyä Laajasalon kanava on veneliikenteen käytössä ja sen syväys on 0,9 metriä. Kanavan veneliikennettä ohjaamassa on automaattinen liikennevalojärjestelmä.


title: Indohyus

text: Indohyus on noin ketun kokoinen sorkkaeläin, joka tunnetaan fossiileina Pohjois-Intiasta, Kashmirin alueelta. Se on elänyt Etelä-Aasiassa eoseenikaudella, noin 48 miljoonaa vuotta sitten.


title: Indohyus

text: "Indohyus" on mielenkiintoinen fossiili, sillä vaikka se ulkoisesti muistuttaa pieniä maalla elävia sorkkaeläimiä (lähinnä pientä kaurista), sillä on useita anatomisia rakenteita, jotka tunnetaan kaikilta sekä nykyisin eläviltä että fossiloituneilta valailta, muttei miltään muilta eläimiltä, sorkkaeläimet mukaan lukien. Näistä tärkein on korvassa sijaitseva luinen rakenne, "involucrum".


title: Indohyus

text: "Indohyuksen" hampaiden O-isotooppianalyysi osoittaa eläimen eläneen hyvin intensiivisesti vesistöjen äärellä. Vesieläimillä kyseistä hapen isotooppia esiintyy ravinnon takia noin 2–3 ‰ vähemmän kuin maaeläimillä ja hammasluussa isotooppipitoisuus säilyy lähes muuttumattomana. Mittausten mukaan "Indohyuksen" δO-arvo on vain noin 22 ‰ kun maaeläimillä se on 24–28 ‰ ja osittain vedessä elävillä lajeilla se on tyypillisesti korkeintaan 23 ‰. Eri näytteissä isotooppiarvo lisäksi vaihtelee hyvin vähän. Toinen mitattu isotooppi on C, mikä kertoo eläimen ravinnonlähteistä. Hapen tapaan myös tämän isotoopin suhteellinen osuus muuttuu, mikäli eläin hankkii ravintonsa vedestä. Isotooppianalyysin tulos ei kuitenkaan eroa eoseenikautisista maaeläimistä ja tämän perusteella "Indohyus" onkin hankkinut ravintonsa kuivalta maalta. Näin ollen "Indohyus" on sopeutunut vesielämään luultavasti petojen välttämiseksi. Se lieneekin vaaran uhatessa ilmeisesti paennut sukelluksiin samaan tapaan kuin nykyään elävä kääpiövesikauris ("Hyemoschus aquaticus"). Isotooppianalyysin perusteella sen on kuitenkin täytynyt viettää vedessä huomattavan suuri osa elinajastaan.


title: Jean-Baptiste Grange

text: Jean-Baptiste Grange (s. 10. lokakuuta 1984 Saint-Jean-de-Maurienne, Ranska) on ranskalainen alppihiihtäjä, pujottelun kaksinkertainen maailmanmestari ja maailmancup-voittaja.


title: Jean-Baptiste Grange

text: Grange sijoittui Torinon olympialaisissa 2006 alppiyhdistetyssä kolmanneksitoista. Hän saavutti pronssia pujottelussa Åren MM-kilpailuissa 2007. Hänen edelleen sijoittuivat Mario Matt ja Manfred Mölgg. Samoissa kilpailuissa hän sijoittui alppiyhdistetyssä neljänneksitoista. Val d'Isèren MM-kilpailuissa 2009 hän oli suurpujottelussa seitsemäs. Garmisch-Partenkirchenin MM-kilpailuissa 2011 hän voitti pujottelun maailmanmestaruuden. Schladmingin MM-kisoissa 2013 hän sijoittui pujottelussa 12:nneksi. Beaver Creekin MM-kisoissa 2015 hän voitti pujottelussa kultaa.


title: Jean-Baptiste Grange

text: Grange sijoittui maailmancupin osakilpailussa kolmen parhaan joukkoon ensimmäisen kerran oltuaan toinen yhdistetyn kilpailussa Beaver Creekissä marraskuussa 2007. Ensimmäisen voittonsa hän saavutti 17. joulukuuta 2007 pujottelukilpailussa Alta Badiassa. Tammikuussa 2008 hän voitti alppiyhdistetyn ja pujottelun Wengenissä sekä pujottelun Kitzbühelissä ja oli toinen pujottelukilpailussa Schladmingissa. Pujottelun maailmancupissa hän sijoittui toiseksi, alppiyhdistetyn cupissa neljänneksi ja kokonaiskilpailussa kahdeksanneksi.


title: Jean-Baptiste Grange

text: Grange voitti kauden 2008–2009 ensimmäisen maailmancup-pujottelun Levillä. Val d'Iseren yhdistetyn kilpailussa ja Alta Badian pujottelussa hän sijoittui toiseksi ennen kuin voitti Zagrebin pujottelun. Oltuaan vielä toinen Kitzbühelin ja kolmas Åren pujottelukilpailuissa hän voitti pujottelucupin mestaruuden. Maailmancupin kokonaiskilpailussa hän sijoittui viidenneksi.


title: Jean-Baptiste Grange

text: Grange sijoittui kaudella 2009–2010 Levin pujottelussa kolmanneksi. Grange ei pystynyt osallistumaan Vancouverin vuoden 2010 talviolympialaisiin, koska hän loukkasi polvensa mc-suurpujottelussa Beaver Creekissä.


title: Jean-Baptiste Grange

text: Kaudella 2010–2011 Grange voitti Levin, Kitzbühelin sekä Schladmingin pujottelut ja sijoittui Wengenin sekä Banskon pujotteluissa kolmanneksi. Pujottelucupissa hän oli toinen.


title: Katajanokan kanava

text: Katajanokan kanava sijaitsee Helsingin keskustassa ja erottaa Katajanokan kantakaupungista. Katajanokka oli alun perin niemi, mutta 1830- ja 1840-lukujen vaihteessa Katajanokan kannaksen poikki kaivettiin kanava Eteläsatamasta Pohjoissatamaan. Rakennustyössä käytettiin Suomenlinnan siviilivankeja, jotka tuotiin joka päivä proomuilla työmaalle. Kanavan yli rakennettiin puinen silta. Kanavaa uudistettiin vuosien 1862–1866 välillä ja silta korvattiin rautasillalla. Uudempi ajoneuvoliikenteelle tarkoitettu silta rakennettiin 1990-luvun alussa.


title: Katajanokan kanava

text: Katajanokan kanavan pituus on 150 metriä. Sen ylittää nykyisin neljä siltaa. Kanavassa on 0,0 metrin kulkusyvyyttä osoittava merkki, ja sen läpi voi liikennöidä vain soutuveneillä ja kanooteilla.


title: Arto Alaspää

text: Arto Lauri Juhani Alaspää (s. 1. toukokuuta 1946 Vanaja) toimi Suomen Ääni- ja kuvatallennetuottajat ÄKT ry:n (nyk. Musiikkituottajat ry) toiminnanjohtajana 1975–2009. 1970-luvulta alken Alaspää on myös osallistunut trumpetistina ja laulajana 1 800 levytykseen.


title: Arto Alaspää

text: Alaspää valmistui ylioppilaaksi vuonna 1965 ja suoritti oikeustieteen kandidaatin tutkinnon Helsingin yliopistossa vuonna 1971. Opiskeluaikoina hän elätti itsensä soittamalla. Alaspää oli mukana Jussi and the Boys ja Explosion Brass -yhtyeissä ja soitti vuoden verran Tapani Kansan taustayhtyeessä, toimi trumpetistina Radion tanssiorkesterissa ja esiintyi ravintolashow’ssa muiden muassa Carolan ja Lasse Mårtensonin kanssa.


title: Arto Alaspää

text: Juristiksi valmistuttuaan Alaspää toimi noin vuoden verran Helsingin vs. kaupunginviskaalina, kunnes vuonna 1972 Vexi Salmi houkutteli hänet Musiikki Fazerille töihin. Alaspää työskenteli yrityksen kustannuslakimiehenä 1972–1979, kustannuspäällikkönä 1979 ja tekijänoikeuslakimiehenä 1980–1982. Vuonna 1982 hän siirtyi ÄKT:n täysipäiväiseksi toiminnanjohtajaksi. Hän jäi tehtävästä eläkkeelle vuonna 2009.


title: Arto Alaspää

text: Työnsä ohella Alaspää toimi Musiikinkustantajat ry:n toiminnanjohtajana vuosina 1978–1984. Lisäksi hän on ollut Uuden iloisen teatterin kannatusyhdistyksen puheenjohtaja vuodesta 1979, erilaisissa luottamustehtävissä Kansainvälisessä ääniteollisuusjärjestössä (IFPI) vuosina 1982–2010, Tekijänoikeusneuvoston jäsenenä (1985–2010), ESEK:n varapuheenjohtajana (1985–2010), Gramex ry:n hallituksessa (1986–2010), Tuotos ry:n hallituksessa (1997–2009) ja lukuisissa muissa luottamustoimissa.


title: Arto Alaspää

text: Alaspää on osallistunut lukuisiin levytyksiin taustalaulajana, koska hänellä on kuorotaustaa ja nuotinlukutaito. Kun tarvittiin tasokasta lauluyhtyettä tekemään ulkomaisten kappaleiden cover-versioita, perustettiin Silhuetit, jonka tunnetuimpia levytyksiä on "Jos mulle sydämesi annat". Alaspää on laulanut myös The Fantastic Four -yhtyeessä ja Hämäläis-Osakunnan laulajissa. Trumpettia hän on soittanut Esko Linnavallin yhtyeessä, JASO Big Bandissä, puhallinorkesteri Rempsetissä, Kari Fall Syndikaatissa ja Hämäläis-Osakunnan soittajissa. Vuonna 1995 Alaspäälle myönnettiin Erikois-Emma.


title: Strukan kanava

text: Strukan kanava sijaitsee Pyhtäällä Kymijoen Pyhtään haaran itärannalla "Stråkaforsin" kosken kohdalla. Kanavassa on yksi sulku ja sen kautta kulkee venereitti Suomenlahdelta Pyhtään kirkonkylään. Strukan sulku on Suomen ainoa käytössä oleva, käsikäyttöinen merisulku. Sulun pituus on 25 metriä, leveys 8 metriä ja putouskorkeus 2 metriä. Pyhtäälle kulkevan väylän syväys on vähintään 1,2 metriä.


title: Strukan kanava

text: Strukan kanavan sulku ja siihen liittyvä pato ovat valmistuneet vuonna 1903. Kanava ja siihen liittyvä vesireitti rakennettiin vuosina 1902–1905 ja sen tarkoituksena oli alun perin palvella vuonna 1902 valmistuneen Stockforsin puuhiomon kuljetuksia Kymijoen suussa sijainneelle Spjutsundin (Keihässalmi) lastauspaikalle. Kanavan kautta kulki vuosina 1908–1923 Pyhtään ja Kotkan välillä liikennöinyt matkustajahöyrylaiva. Sulku oli alun perin Stockforsin tehtaan hoidossa mutta vuodesta 1978 se on ollut Pyhtään kunnan hoidossa.


title: Huvipursi

text: Huvipursi on harrastuskäytössä oleva pursi eli pienehkö purjealus. Suurin osa purjeveneistä on huvipursia, mutta maapallolla on kuitenkin alueita, joilla pienehköjä purjealuksia käytetään edelleen ammatinharjoittamisessa esimerkiksi kalastuksessa, liikkumisessa ja tavaran siirtämisessä paikasta toiseen.


title: Huvipursi

text: EU:n huvivenedirektiivissä "huviveneellä" tarkoitetaan urheiluun tai vapaa-ajan viettoon tarkoitettua venettä, jonka rungon pituus on 2,5 metristä 24 metriin, tyypistä tai kuljetuskoneistosta riippumatta.


title: Walter Bathe

text: Walter Bathe (1. joulukuuta 1892 – 21. syyskuuta 1959) oli saksalainen uimari, joka kilpaili 200 ja 400 metrin rintauinnissa. Hän edusti urallaan Saksan keisarikuntaa. Bathe voitti kultaa Tukholman olympiakisoissa 1912 200 metrillä ajalla 3.01,8 ja 400 metrillä ajalla 6.29,6. Molemmat voittoajat olivat uusia olympiaennätyksiä. Hänen seuransa oli ASV Breslau.


title: Walter Bathe

text: Balther teki vuonna 1910 uuden 100 metrin rintauinnin maailmanennätyksen, kun hänen aikansa 1.18,4 paransi edellistä ennätystä 3,4 sekunnilla. Hän paransi ennätystään vielä samana vuonna aikaan 1.17,8. Tämä pysyi maailmanennätyksenä neljän vuoden ajan, kunnes Wilhelm Lützow rikkoi sen.


title: Sokeripala

text: Sokeripala voi tarkoittaa seuraavia asioita:


title: Göran Ödner

text: Rurik Göran Ödner (12. syyskuuta 1922 Pietarsaari – 29. marraskuuta 1979) oli suomalainen saksofonisti, viulisti ja orkesterinjohtaja. Hän oli suomalaisen jazzin pioneeri ja hän oli arvostettu kevyen musiikin saralla. Ödnerin tanssiorkesteri mainitaan keskeisenä 1950- ja 1960-lukujen helsinkiläisorkesterina yhdessä mm. Ossi Runnen ja Jaakko Salon orkesterien kanssa. Hän soitti mm. Radion tanssiorkesterissa sekä Pauli Granfeltin ja Eero Wäreen kanssa. Jazziin hän tutustui jo nuorena, mutta hänen nuoruutensa ykkösinstrumentti oli viulu.


title: Göran Ödner

text: Ödner lauloi enimmäkseen suomeksi. Omien sävellystensä lisäksi hän suomensi englannista monia hittejä, kuten Bill Haleyn "Rock Around the Clockin" nimellä "Tunnista toiseen". Hän käytti myös säveltäjänä salanimeä Yrjö Väsäri.


title: Göran Ödner

text: Ödnerin ura oli katketa lyhyeen sodan takia, jonka seurauksena hän sai lasinsirpaleita jalkaansa ja se jouduttiin lopulta amputoimaan. Muusikon uran lisäksi Ödner opetti viulunsoittoa Helsingin Pop & Jazz Konservatoriossa.


title: Göran Ödner

text: Hänen poikansa oli rock-kitaristi Janne Ödner. Heidät molemmat on haudattu Malmin hautausmaalle.


title: Carlos Moyà

text: Carlos Moyà Llompart (s. 27. elokuuta 1976 Palma de Mallorca, Baleaarit, Espanja) on espanjalainen entinen tennispelaaja. Moyá oli ATP:n maailmanlistan ykköspelaaja 15. maaliskuuta – 29. maaliskuuta 1999 välisen ajan, kunnes Pete Sampras palasi listan ykköseksi. Häntä valmensivat entinen tennispelaaja Francisco Clavet ja Luis Lobo.


title: Carlos Moyà

text: Vasenkätinen, mutta oikealla kädellä pelaava Moyà tunnetaan erityisesti vahvana massakenttäpelaajana. Hän voitti vuonna 1998 Ranskan avointen miesten kaksinpelin kukistettuaan loppuottelussa maanmiehensä Àlex Corretjan 6–3, 7–5, 6–3. Vuonna 1997 hän selviytyi loppuotteluun Australian avoimissa, mutta hävisi Pete Samprasille 2–6, 3–6, 3–6.


title: Carlos Moyà

text: Moyà voitti urallaan yhteensä 20 ATP-turnausta, viimeisin niistä tuli heinäkuussa 2007 Kroatian Umagissa, jossa hän oli aiemmin voittanut vuosina 1996, 2001, 2002 ja 2003. Palkintorahaa Moyà ansaitsi yhteensä 13,4 miljoonaa Yhdysvaltain dollaria.


title: Carlos Moyà

text: Moyà ilmoitti uransa lopettamisesta marraskuussa 2010.


title: Purppurakuningas

text: Purppurakuningas ("Crimson King") on Stephen Kingin luoma fiktiivinen hahmo, joka esiintyy Kingin Musta torni -sarjassa pääkonnana. Purppurakuningas esiintyy joskus Kingin kirjoissa nimillä Punainen Kuningas, Punakuningas tai Abbalah. Purppurakuningas on pahan ruumiillistuma, jota verrataan kirjoissa usein mm. kristinuskon Saatanaan.


title: Purppurakuningas

text: Purppurakuningas (kirjassa nimellä "Punakuningas") tekee ensiesiintymisensä "Uneton yö" -romaanissa, joka sijoittuu "SE" -romaanissa tutuksi tulleeseen Derryn pieneen kaupunkiin. Punakuninkaan nimi mainitaan vähän väliä kirjassa ennen loppua. Romaanin tasapainoitellessa Tarkoituksen ja Sattumien välillä ilmenee, että juuri Punakuningas, joka alkoi Ed Deepneaun houreellisena puheena, on Sattuman yliherra ja kirjan toisen antagonistin, Atroposin käskyttäjä. Atropos käyttää "Elämän ystäviin" kuuluvaa abortin vastustajaa Ed Deepneauta tuhotakseen kamikaze-hyökkäyksellä ihmisiä Susan Dayn järjestämässä tilaisuudessa Derryn monitoimitalon luona. Punakuninkaan päämääränä on joukkomurhan avulla saada pikkupoika nimeltään Patrick Danville tuhotuksi, sillä pojalla on todellisuudessa suuri merkitys maailmojen tasapainoisuuteen. Unettoman yön sankari Ralph Roberts tekee kaikkensa, jottei joukkotuho onnistuisi.


title: Purppurakuningas

text: Kun Ralph Roberts onnistuu pääsemään Ed Deepneaun lentokoneen sisälle mielenvoimillaan, hän huomaa siellä edesmenneen äitinsä keinutuolissa kutomassa, jonka jälkeen maailma hänen ympärillään muuttuu hänen vanhaksi kodikseen. Pian hänen kuollut äitinsä muuttaa muotoa ja Ralph ymmärtää saapuneensa Punakuninkaan hoviin ja hänen edessään istuvan hahmon olevan itse Punakuningas. Punakuningas ottaa monnin ulkomuodon, koska Ralphin lapsuudessa esiintyi pelottava tilanne monniin liittyen hänen kalastellessa veljensä kanssa. Kun Ralph astuu lähemmäs monnia kädessään Lois Chassen toinen korvakoruista, hän näkee monnin syvyyksissä kirkkaan punaisen miehen. Ralph pelkäsi alkujaan monneja, kun hänen veljensä oli monnin kalastuksessa pelotellut monnien viiksikarvojen olevan myrkyllisiä, mutta huolimatta siitä, että Punakuningas uhkasi Ralphia vahingoittamalla häntä monnin viiksikarvoillaan, Ralph tulee lähemmäs ja iskee korvakorun piikkisen pään monnin silmään. Tämän seurauksena illuusio haihtuu, jolloin keinutuoli muuttuu kiviseksi valtaistuimeksi ja monni puolestaan tuskasta ja vihasta rääkyväksi punakaapuiseksi mieheksi. Olio repäisee terävillä hampaillaan Ralphin toisen kämmenen irti, mutta Ralph onnistuu käyttämään auraenergiansa ja laukaisemaan valtavan määrän energiaa kädentyngästään. Se oli räjäyttänyt maailmojen välille jonkin käytävän, jonka kirkkaus oli niin suuri, että Ralph joutui sulkemaan silmänsä. Kun hän avasi silmänsä, hän huomasi Punakuninkaan kadonneen ja olevansa taas Ed Deepneaun lentokoneessa, joka suoritti parhaillaan itsemurhaiskua. Ralph onnistui vain osittain estämään iskun onnistumisen; kuolonuhreja tuli kahden tuhannen sijaan 72, mutta Patrick Danville jäi henkiin.


title: Purppurakuningas

text: Monitoimitalolla nelivuotias Patrick Danville piirsi paperille kuvan ruusupellon keskellä seisovasta Mustasta tornista, jonka vieressä seisoo revolverimies. Tornin parvekkeelle Patrick piirsi punakaapuisen kuninkaan.


title: Purppurakuningas

text: Purppurakuninkaan lähettiläät, keltatakkiset alhaismiehet (jotka mainitaan myös kirjassa "Painajainen"), on lähetetty noutamaan Ted Brautiganin Loppumaailmaan, koska tämä osoittautuu todella mahtavaksi Murtajaksi, jota voidaan käyttää apuna Mustan tornin tuhoamiseen.


title: Purppurakuningas

text: Stephen Kingin ja Peter Straubin yhdessä kirjoittamassa "Talismaani"-sarjan toisessa osassa Purppurakuningas on lähettänyt uskollisen palvelijansa, herra Munshunin, meidän maailmamme pikkukaupunkiin French Landingiin tappamaan lapsia Charles Burnside -nimisen eläkeläisen kanssa. Purppurakuningas haluaa kuitenkin herra Munshunin tuovan hänelle loppumaailmaan pojan, Tyler Marshallin, sillä tämä osoittautuu universumin toiseksi vahvimmaksi Murtajaksi, joka voisi tuhota Mustaa tornia kannattelevan Säteen (kirjassa sitä kutsutaan "Parruksi").


title: Purppurakuningas

text: "Mustassa tornissa" Purppurakuninkaan tavoitteena on kerätä Murtajia Loppumaailmaan tuhotakseen Säteet, jotta Musta torni sortuisi. Tornin sorruttua Purppurakuninkaan vangittu ruumis pääsisi vapaaksi, jolloin käynnistyisi Din-Ta (vertaus "maailmanloppuun"). Purppurakuninkaan suunnitelman uhkaa kuitenkin pilata Gileadin viimeinen täysoppinut revolverimies, Roland Deschain, ja tämän Ka-Tet (tarkoittaa joukkoa, jolla on yhteinen päämäärä - tässä tapauksessa Mustan tornin löytäminen).


title: Purppurakuningas

text: Kirjasta "Uneton yö" tuttu Patrick Danville löytää Rolandin kanssa valtaisan ruusukentän keskellä kohoavan Mustan tornin, josta Purppurakuningas pommittaa heitä hakeutuvilla räjähteillä. Rolandin ampuessa räjähteitä hajalle Patrick piirtää Purppurakuninkaan kuvan paperilleen, jota loppujen lopuksi kumittaessa myös Purppurakuningas pyyhkiytyy olemattomiin, jättäen punaisina hohtavat silmät jäljelle.


title: Purppurakuningas

text: Purppurakuningas kuvataan todella vaarallisena, armottomana ja raivokkaana olentona, joka ei välitä maailmanvaltiudesta vaan koko universumin tuhoamisesta.


title: Purppurakuningas

text: Purppurakuningas on kirjojen mukaan punaiseen kaapuun pukeutunut vanha parrakas mies, jonka silmät ovat kirkkaan punaiset. Kirjassa "Uneton yö" Ralph Roberts kohtaa Purppurakuninkaan kuningaskalan muodossa.


title: Purppurakuningas

text: "Mustassa tornissa" Purppurakuningas oli toiselta ulkomuodoltaan hämähäkkiolento, kuten hirviömäinen klovni "Pennywise" Stephen Kingin vuonna 1986 ilmestyneessä kirjassa "Se".


title: Purppurakuningas

text: Purppurakuningas esiintyy myös Marvelin ja Stephen Kingin Musta torni -sarjakuvissa.


title: Ferdinand (kuu)

text: Ferdinand on Uranuksen uloimpana epäsäännöllistä rataa kiertävä kuu, joka löydettiin vuonna 2001, jolloin se sai väliaikaisen nimen S/2001 U 2. Se tunnetaan myös nimellä Uranus XXIV


title: S/S Sirius

text: S/S Sirius oli ruotsalainen vuonna 1889 Englannissa rakennettu rahtilaiva, joka ajoi navigointivirheen vuoksi karille 16. joulukuuta 1944 Säpin saaren lähistöllä ja jäi hylyksi.


title: S/S Sirius

text: "Sirius" oli lähtenyt kivihiililastissa Ruotsin Sundsvallista puolenpäivän aikaan 15. joulukuuta kohti Mäntyluotoa, ja se otti kurssin kohti Kaijakarin majakkaa. Seuraavan päivän aamuna vallitsi merellä voimakas lumipyry, ja noin yhdeksän aikaan aamulla havaittiin aluksen vasemmalla puolella maata. Aluksen päällikkö uskoi sen olevan Kaijakari. Alus jatkoi täydellä vauhdilla eteenpäin, kunnes noin 20 minuutin kuluttua se sai pohjakosketuksen ja alkoi vuotaa. Laiva oli jäänyt kiinni karille keskiosastaan, ja lumipyryn hieman hellittäessä nähtiin perän vasemmalla puolella metsäinen Säpin saari, jonka keskellä kohosi majakka. Alus oli ajautunut kuusi merimailia etelään oikealta kurssilta.


title: S/S Sirius

text: Puolenpäivän aikaan höyryä ei enää saatu dynamon ja pumppujen pyörittämiseen, ja vedenpinta aluksen sisällä kohosi koko ajan samalla, kun laiva kallistui vasemmalle kyljelleen. Kello kolmen aikaan iltapäivällä perämies ja viisi muuta miehistön jäsentä lähtivät pelastusveneellä hakemaan apua, ja illalla koko miehistö tavaroineen evakuoitiin paikalle tulleeseen Säpin luotsiveneeseen ja laivan omaan pelastusveneeseen. Heidät kuljetettiin tämän jälkeen Reposaareen.


title: S/S Sirius

text: Aluksen päällikkö ja perämiehet palasivat seuraavana päivänä pelastushinaaja "Poseidonilla" hylyn luo. Laivan runko oli yön aikana murtunut, ja sen höyrykoneet ja kattilat ovat irronneet kiinnityksistään, joten laivan pelastaminen ei enää onnistunut. Karille jäänestä hylystä pelastettiin sen hiililasti kesällä 1945, ja myöhemmin pelastettiin myös laivan koneet sekä toinen höyrykattila. Laivan kansilastina olleet tyhjät klooritynnyrit olivat jo aiemmin ajautuneet rantaan, josta niitä oli kerätty talteen. Itse hylyn runko purettiin vähitellen kappaleiksi niin, että lopulta siitä jäi jäljelle vain pohjaosa ja toinen höyrykattila. Porin Urheilusukeltajat löysivät nämä jäänteet vuonna 1992.


title: S/S Sirius

text: S/S "Sirius" oli rakennettu Englannissa vuonna 1889. Sen nimi oli aluksi "Deddington," mutta vuonna 1899 se myytiin tanskalaiselle Danneborg-varustamolle ja nimeksi vaihtui "Frederiksborg". Vuonna 1914 laiva siirtyi tanskalaiselle Orion-varustamolle, ja samalla se sai uuden nimen "Sirius". Omistaja vaihtui vielä vuonna 1924, kun laiva myytiin Ruotsiin Iris-varustamolle. Siriuksen vetoisuus oli 1 833 brt, pituus 85 metriä ja leveys 12 metriä. Voimanlähteenä oli 900 hevosvoiman trippelihöyrykone, jolle tuotti höyryä kaksi höyrykattilaa.


title: Sparliiga-kausi 2004–2005

text: Kausi 2004–2005 oli 65. kausi, jolloin pelattiin koripallon miesten Suomen mestaruudesta. Kauteen sarjanousijana lähti Aura Basket ja hallitsevana mestarina Kouvot. Sparliigan mestaruuden voitti Lappeenrannan NMKY, jolle Suomen mestaruus oli seuran historian ensimmäinen. Pussihukat voitti hopeaa ja Joensuun Kataja pronssia. Runkosarjan voitti Lappeenrannan NMKY. Äänekosken Huima putosi suoraan ja Vilpas Vikings SM-karsintasarjan kautta koripalloilun I-divisioonaan.


title: Sparliiga-kausi 2004–2005

text: Runkosarja käynnistyi 9. lokakuuta 2004 ja päättyi 20. maaliskuuta 2005. Sparliigan 13 joukkuetta pelasivat keskenään kolminkertaisen sarjan. Runkosarjan kahdeksan parasta joukkuetta pääsivät kevään pudotuspeleihin.


title: Sparliiga-kausi 2004–2005

text: Runkosarjan toiseksi ja kolmanneksi heikoin joukkue pelasivat I-divisioonan toiseksi ja kolmanneksi tulleen joukkueen kanssa kaksinkertaisen sarjan yhdestä Sparliiga-paikasta. I-divisioonan voittaja, Torpan Pojat nousi suoraan Sparliigaan ja Sparliigan viimeiseksi jäänyt Äänekosken Huima putosi suoraan I-divisioonaan. SM-karsintasarja alkoi 23. maaliskuuta ja päättyi 3. huhtikuuta.


title: Sparliiga-kausi 2004–2005

text: Pudotuspelit pelattiin paras viidestä -järjestelmällä eli kolme voittoa riitti ottelusarjan voittoon. Pronssimitalit jaettiin kuitenkin kahden ottelun yhteistuloksen perusteella.


title: Apollon (Formula 1 -talli)

text: Apollon oli sveitsiläinen Formula 1 -talli, joka osallistui ainoastaan yhteen osakilpailuun kaudella . Tallin autossa oli Ford Cosworth -moottori ja Goodyearin renkaat. Kilpakuljettajana oli sveitsiläinen Loris Kessel. Italian GP päättyi Apollonin osalta jo karsintaan.


title: Kiilahihna

text: Kiilahihna ("V-belt") on John Gatesin 1917 kehittämä poikkileikkaukseltaan kiilamainen (tasasivuinen puolisuunnikas), tehonsiirtoon käytettävä hihnalenkki. Kiilahihnoja käytetään yleisesti teollisuudessa, erilaisissa koneissa ja autoissa.


title: Kiilahihna

text: Kiilahihnassa tehonsiirtoon tarvittava kitkavoima syntyy hihnan kylkien puristuessa hihnapyörää vasten. Kapean kiilahihnan pintoihin syntyvä puristusvoima on liki puolitoistakertainen lattahihnan puristusvoimaan nähden. Kiilahihnassa on lattahihnaan verrattuna paljon kumia täyteaineena, joten paino/lujuus -suhde ja maksimi kehänopeus jäävät hieman lattahihnan vastaavia arvoja alhaisemmiksi. Mikäli on tarvetta akselien tahdistukselle, pitää käyttää hammashihnaa.


title: Kiilahihna

text: Sähkömoottorin tai muun vastaavan tehonlähteen akselille asennetaan ensiöpyörä jonka kehälle on sorvattu kolmionmuotoinen hihnan poikkileikkausta vastaava ura. Käytettävän laitteen hihnapyörässä on vastaava kolmiomainen ura. Hihnapyörien halkaisijaa säätelemällä voidaan vaikuttaa laitteiden kierrosnopeuksien suhteeseen, eli hihnakäytön välityssuhteeseen - tällöin kyseessä on CVT-vaihteisto.


title: Kiilahihna

text: Hihnan kireys mitataan painamalla hihnaa sen juoksupyörien välin keskikohdasta määrätyllä newtoneissa mitattavalla voimalla, ja mittaamalla painuman syvyys. Mitattua painuman arvoa verrataan valmistajan ilmoittamaan arvoon. Jos painuma on liian syvä, hihna on löysällä, jos taas liian matala, hihna on liian kireällä. Kiilahihnan kireyttä voidaan säätää muuttamalla kyseisten akseleiden välisiä etäisyyksiä tai muuttamalla toisen akselipyörän leveyttä lisälevyjen avulla. Akselipyörän leveyttä muuttaessa hihna on löysällä, kun pyörän leveys on suuri (hihna on akselipyörän pohjalla), ja hihna on kireällä, kun pyörän leveys on pieni (hihna pyörii akselipyörän kehällä).


title: Kiilahihna

text: Hihnan optimaalinen kireys voidaan laskea, kun tiedetään siirrettävä teho, moottorin ja käytettävän laitteen tyyppi, välityssuhde ja sallittu akselin kuormitusvoima. Hihnan kiristysvoima aiheuttaa laakerikuormituksen ja samalla siirtää tehoa. Sen vuoksi on tärkeää, että hihnan kireys on oikea - liian kireä hihna aiheuttaa nopeaa mekaanista kulumista, ja liian löysällä hihnalla ei riitä puristusvoima, eli se luistaa.


title: Kiilahihna

text: Kentso hihnalaskuri - Hihnalaskuri, jonka avulla voi määritellä hihnan pituuden kun tietää akselivälin ja hihnapyörän halkaisijan.


title: Jättiläisnaisen hyökkäys (vuoden 1958 elokuva)

text: Jättiläisnaisen hyökkäys ("Attack of the 50 Foot Woman") on vuonna 1958 ensi-iltansa saanut tieteiselokuva. Elokuvan on ohjannut Nathan Juran ja pääosassa on Allison Hayes.


text: Elokuva kertoo rikkaasta Nancy Fowler Archerista. Nancyn mies Harry pettää Nancyä, nuoren Honeyn kanssa. Eräänä iltana Nancyn ollessa ajelulla, keskelle tietä laskeutuu suuri avaruusalus. Aluksesta nousee jättiläismies, jolloin Nancy ajaa pois paikalta. Poliisit eivät usko Nancyn tarinaa jättilläisestä, eikä liioin Nancyn mieskään. Niinpä Nancy saa suostuteltua miehensä mukaansa etsimään alusta. Lopulta pari löytää aluksen, mutta jättiläinen sieppaa Nancyn. Poliisit aloittavat Harryn johdolla Nancyn etsinnän ja lopulta löytävät hänet. Jotakin erikoista Nancylle on tapahtunut, sillä hän alkaa kasvaa hiljalleen yhä suuremmaksi. Lopulta Nancystä kasvaa samankokoinen kuin jättiläisestä, joka hänet sieppasi. Nancy löytää miehensä Honeyn luota, tappaa Honeyn raivoissaan ja ottaa Harryn mukaansa. Raivon vallassa Nancy alkaa tuhota kaupunkia.


title: Huuliharppukostaja

text: Huuliharppukostaja (, ) on Sergio Leonen ohjaama yhdysvaltalais-italialainen lännenelokuva vuodelta 1968, joka lasketaan kuuluvaksi italowesterneihin ja on niistä merkittävin ja myös ajallisesti sen huipentuma. Pääosissa näyttelevät perinteisesti konnan rooleja näytellyt Charles Bronson, Claudia Cardinale ja yhdysvaltalaisen lännenelokuvan hyvän miehen ikoni Henry Fonda, joka poikkeuksellisesti näyttelee elokuvan konnaa, sadistista ja kylmäveristä murhaajaa.


title: Huuliharppukostaja

text: Dollaritrilogian menestyksen takia Paramount suostui rahoittamaan Leonen uuden elokuvan. Siitä ei kuitenkaan tullut Yhdysvalloissa taloudellista menestystä. Lisäksi Yhdysvalloissa elokuvasta oli leikattu pois 25 minuuttia. Kaupallinen epäonnistuminen vaikutti myös Leonen ohjaajanuraan. Hän ohjasi sen jälkeen vain kaksi elokuvaa, vähemmälle huomiolle jääneen italowesternin "Maahan, senkin hölmö!" (1971) ja mestariteoksena pidetyn gangsterielokuvan "Suuri gangsterisota" (1984).


title: Huuliharppukostaja

text: "Huuliharppukostajaa" poikkeaa dollaritrilogiasta pyrkimyksessä realismiin ja kunnianosoituksena perinteiselle westernille. Siinä on viittauksia moniin lajin klassikoihin, kuten Fred Zinnemannin "Sheriffiin" ja George Stevensin ohjaukseen "Etäisten laaksojen mies". John Ford -vaikutteita on erämaan ja sivistyksen ristiriitaa käsittelevä teema. Fordilaisia vaikutteita on myös maiseman käyttö dramaturgisena elementtinä. Sitä on luonnehdittu oopperamaiseksi elokuvaksi, jonka teho on ennen muuta visuaalisesti erityisen vaikuttavassa laajakangaskuvauksessa, perinteiselle lännenelokuvalle epätavallisissa henkilöhahmoissa ja Ennio Morriconen musiikissa, jonka ansiosta länsi kohoaa Pertti Avolan mukaan fyysisen tilan ohella henkiseksi tilaksi.


title: Huuliharppukostaja

text: Arto Pajukallio arvioi kritiikissään pitkittyvän aloituskohtauksen yltävän absurdeihin ulottuvuuksiin ja itse elokuvan tutkivan lännen valloituksen sekä samalla myös kapitalismin historiaa. Bronsonin näyttelijäntyötä pidetään hillittynä ja Morriconen musiikkia unohtumattomana.


title: Huuliharppukostaja

text: Elokuvan juoni muistuttaa pitkälti Johnny Guitarin tarinaa.


title: Huuliharppukostaja

text: Suomen elokuvatarkastamon vaatimuksesta elokuvasta leikattiin Suomessa 4 minuuttia 12 sekuntia eli 115 metriä. Siitä poistettiin pojan ampuminen ja miehen kidutus mankelissa sekä lyhennettiin kuolevan johtajan ryömimistä savikuopassa ja huuliharppukostajan veljen hirttämistä. "Huuliharppukostaja" oli Suomessa vuoden 1970 katsotuin ulkomainen elokuva 222 601 katsojallaan.


title: Huuliharppukostaja

text: Päähenkilön (Charles Bronson) nimeä ei kerrota koko elokuvan aikana, vaan hänestä käytetään yksinkertaisesti nimitystä "Harmonica" ("Huuliharppu"), joka viittaa hänen mukanaan kantamaansa huuliharppuun.


title: Huuliharppukostaja

text: Harmonica saapuu junalla pieneen kaupunkiin tapaamaan Frank-nimistä miestä (Henry Fonda). Frank on palkannut rosvojoukon järjestämään huuliharppumiehelle ansan. Huuliharppumies kuitenkin surmaa Frankin kätyrit. Samaan aikaan Frank ja hänen kumppaninsa surmaavat Sweetwater Ranch -nimisellä tilalla rauhallista elämää viettävän McBainin perheen. Kaupunkiin saapuu nuori Jill McBain (Claudia Cardinale), joka oli tulossa miehensä luokse. Päästyään Sweetwater Ranchille hän huomaa, mitä on tapahtunut. Sheriffi ilmoittaa epäilevänsä murhista Cheyenne-jengiläisiä, jotka pukeutuvat pitkiin ruskeisiin takkeihin. Motiivi on kuitenkin epäselvä. Jill päättää jäädä asumaan tilalle yksin.


title: Huuliharppukostaja

text: Cheyenne-jengiläisten johtaja (Jason Robards) ei ilahdu saamastaan julkisuudesta. Häntä kiinnostaa, kuka on lavastanut hänet ja hänen kaverinsa syyllisiksi. Häntä myös arveluttaa huuliharppumiehen salaperäisyys, joten hän alkaa selvitellä miehen taustoja.


title: Huuliharppukostaja

text: Henry Fonda ei ensin ollut halukas ottamaan Frankin roolia, joten Leone lensi New Yorkiin taivuttelemaan häntä: "Kuvittele tämä: kamera kuvaa asemiestä vyötäisistä alaspäin, kun hän vetää aseensa ja ampuu juoksevan lapsen. Kamera kuvaa ylöspäin ampujan kasvoihin ja ... se on Henry Fonda." Tapaamisen jälkeen Fonda soitti ystävälleen Eli Wallachille, joka neuvoi hyväksymään "elämäsi tarjouksen".


title: Huuliharppukostaja

text: Fonda tuli kuvauspaikalle parrakkaana ja ruskeissa piilolinsseissä. Näiden hän oli arvellut sopivan hyvin roolihahmon pahuuteen ja auttavan yleisöä hyväksymään hänet "uutena Fondana" näyttelemässä pahaa henkilöä. Leone käski poistamaan piilolasit ja ajamaan parran. Leonen mielestä juuri Fondan siniset silmät kuvastavat parhaiten tappajan jäänkylmää luonnetta. Rooli oli ensimmäisiä, joissa yksi tärkeimmistä näyttelijöistä esittää elokuvan antagonistia.


title: Huuliharppukostaja

text: Huuliharppukostajan roolia tarjottiin aluksi Clint Eastwoodille; hänen kieltäydyttyään Leone palkkasi Charles Bronsonin, joka taas oli aikaisemmin kieltäytynyt Nimettömän (Nobody) miehen roolista "Kourallinen dollareita" -elokuvassa. James Coburn oli ehdolla rooliin, mutta palkkiopyyntö oli liian suuri.


title: Huuliharppukostaja

text: Robert Ryan hyväksyi aluksi sheriffin roolin, mutta vetäytyi pois saatuaan suuremman roolin Sam Peckinpahin "Hurjaan joukkoon".


title: Huuliharppukostaja

text: Mortonin rooliin pyydettiin Enrico Maria Salernoa ja Robert Hosseinta. Hossein otti tarjouksen vastaan mutta joutui vetäytymään teatteriproduktioiden takia. Rooliin valittu Gabriele Ferzetti sanoo DVD-haastattelussa sitä yhtenä parhaimmistaan, "kohtalokseen ('Fate, Destiny')".


title: Huuliharppukostaja

text: Näyttelijä Al Mulock (joka esiintyy myös Leonen elokuvassa "Hyvät, pahat ja rumat"), teki itsemurhan kuvausten aikana. Hän hyppäsi rooliasussa hotellin ikkunasta. McBainiä näytellyt Frank Wolff teki itsemurhan Roomassa 1971.


title: Gavino Matta

text: Gavino Matta (9. kesäkuuta 1910 – 20. tammikuuta 1954) oli italialainen nyrkkeilijä. Hän voitti hopeaa Berliinin 1936 olympialaisten kärpässarjassa (alle 50,8 kg) voitettuaan puolivälierissä Belgian Raoul Degrysen ja välierissä Yhdysvaltain Louis Daniel Laurian sekä hävittyään finaalissa Saksan Willy Kaiserille.


title: Verenpunainen aurinko

text: Verenpunainen aurinko ("Soleil rouge" tai "Red Sun") on vuonna 1971 ensi-iltansa saanut lännenelokuva. Elokuvan ohjasi Terence Young. Pääosissa ovat Charles Bronson ja Ursula Andress.


title: Verenpunainen aurinko

text: Elokuva kertoo kahdesta rosvosta, Linkistä ja Gauchista, jotka suunnittelevat junan ryöstöä joukkoineen. Junassa on myös Japanin suurlähettiläs joka vierailee ensimmäistä kertaa Yhdysvalloissa. Hänellä on mukanaan erittäin arvokas samuraimiekka, joka on lahja Yhdysvaltojen presidentille. Link ja Gauch ryöstävät junan matkustajilta rahat ja kaikki arvoesineet – mukaan lukien kallisarvoisen samuraimiekan. Gauch kuitenkin pettää Linkin ja tämän joukot ottaen rahat ja miekan itselleen. Raivostunut Link päättää lähteä Gauchin perään ja saa suurlähettiläältä avukseen tämän samurai-henkivartijan Kurodan. Tämä erikoinen kaksikko lähtee jäljittämään Gauchia ja arvokasta miekkaa.


title: Verenpunainen aurinko

text: "Video-oppaassa" vuodelta 1994 Asko Alanen sanoo ”kansojen kohtaamisen” jäävän "Verenpunaisessa auringossa" horjuvaksi ja ulkokultaiseksi ja antaa elokuvalle kaksi tähteä viidestä, mikä vastaa sanallista arviota ”keskinkertainen”. "VideoHound’s Golden Movie Retriever" -elokuvaoppaalta ”naurettava ja tylsä” elokuva saa kaksi tähteä neljästä.


title: Verinen sunnuntai

text: Verinen sunnuntai tai verisunnuntai (, ) oli Pohjois-Irlannin Derryssä 30. tammikuuta 1972 sattunut välikohtaus, jossa brittisotilaat ampuivat 26:ta kansalaisoikeusmarssiin osallistunutta roomalaiskatolista mielenosoittajaa. 13 ammutuista kuoli vammoihinsa heti ja yksi myöhemmin sairaalassa. Kuolonuhreista kuusi oli alaikäisiä. Haavoittuneista viittä oli ammuttu selkään. Monet silminnäkijät todistivat, että kaikki ammutut olivat aseettomia. Lisäksi kaksi henkilöä loukkaantui brittiarmeijan miehistönkuljetusajoneuvojen ajettua heidän päälleen.


title: Verinen sunnuntai

text: Kansalaisoikeusmarssin järjestäjänä toimi Northern Ireland Civil Rights Association (NICRA). Sotilaiden toimintaa johtivat everstiluutnantti Derek Wilford ja hänen avustavana komentajanaan toiminut kapteeni Mike Jackson. Tapahtuman jälkeen heidän toiminnastaan on tehty kaksi virallista tutkintaa, mutta heitä ei ole rangaistu.


title: Verinen sunnuntai

text: Tapahtuma kärjisti Pohjois-Irlannin tulenarkaa tilannetta ja kasvatti voimakkaasti IRA:n kannatusta. Kaksi kuukautta verisunnuntain jälkeen Pohjois-Irlannin itsehallinto lakkautettiin toistaiseksi ja alue asetettiin suoraan Britannian hallituksen alaisuuteen.


title: Verinen sunnuntai

text: Monet päivän tapahtumat ovat yhä kiisteltyjä eikä edes paikalla olleiden marssijoiden lukumäärästä ole selvää tietoa. Järjestäjien mukaan paikalla oli 30 000 marssijaa, mutta Lordi Widgery kertoo kyselyssään paikalla olleen vain 3 000–5 000 henkilöä. Raymond McClean kertoo kirjassaan "The Road To Bloody Sunday" (1997) arvioineensa paikalla olijoiden määräksi 15 000, ja samaa lukua käytti myös Bernadette Devlin Britannian parlamentissa.


title: Verinen sunnuntai

text: Marssin reitin piti kulkea kaupungintalolle, mutta armeijan barrikadien ja esteiden vuoksi se ohjattiin kulkemaan brittiviranomaisten hallinnan ulkopuolella olleen Free Derryn autonomisen alueen laitamille. Pieni ryhmä teini-ikäisiä irtautui marssin pääjoukosta ja yritti itsepintaisesti päästä marssimaan kaupungintalolle. He hyökkäsivät brittiarmeijan barrikadeja vastaan kivillä ja huusivat sotilasjoukoille loukkauksia. Tässä vaiheessa tuotiin vesitykki ja kyynelkaasua rauhoittamaan nuoria, ja myös kumiluoteja ammuttiin mellakoitsijoiden hajauttamiseksi. Tämänkaltaiset sotilaiden ja nuorison yhteenotot olivat tavanomaisia, tosin sivustakatselijat kertoivat, että nuorten mellakointi ei ollut erityisen hurjaa. Sotilaat ampuivat William Streetillä haavoittaen kahta henkilöä.


title: Verinen sunnuntai

text: Eräässä vaiheessa armeijan komentokeskus sai tiedon alueella mahdollisesti olevasta IRA:n tarkka-ampujasta. Tätä seurasi käsky ampua oikeilla eli kovilla luodeilla, ja eräs nuori mies ammuttiin hänen juostessaan Chamberlain Streetiä pakoon eteneviä sotilaita. Tämä ensimmäinen kuolonuhri, Jackie Duddy, oli yksi pakoon juoksevan väkijoukon jäsenistä. Hänen vierellään juoksi pappi Edward Daly, jota ammuttiin selkään. Jatkuva brittisotilaiden harjoittama ja heihin kohdistunut väkivalta kärjistyi, ja seurasi käsky panna sotilasjoukot liikkeelle suorittamaan pidätyksiä marssijoiden pääryhmittymän perässä Vapaan Derryn kulmauksen luona olevan kentän reunalle asti.


title: Verinen sunnuntai

text: Armeijan päämajan tuli-seis-komennosta huolimatta majuri Ted Lodenin komentamat sotilaat ampuivat yli sata laukausta suoraan kohti pakenevaa väkijoukkoa. Vielä kaksitoista henkilöä kuoli, monet yrittäessään auttaa muita ammuttuja. Neljätoista loukkaantui, kaksitoista sotilaiden luodeista ja kaksi armeijan miehistönkuljetusajoneuvojen päälle ajamina.Kolmetoista ihmistä ammuttiin kuoliaaksi ja yksi kuoli vammoihinsa myöhemmin. Britannian sisäministerin seuraavana päivänä parlamentissa tukema armeijan virallinen näkökanta oli, että laskuvarjojoukot olivat reagoineet aseistettujen miehien ja naulapommien uhkaan epäillyiltä IRA:n jäseniltä. Kaikki silminnäkijät (sotilaat pois lukien), sisältäen marssijat, paikalliset asukkaat, britit sekä irlantilaiset lehdistön edustajat ovat samaa mieltä että sotilaat ampuivat aseettomaan väkijoukkoon tai ampuivat pakenevia ja haavoittuneista huolehtivia ihmisiä vaikkei sotilaita edes ammuttu. Yksikään brittisotilas ei haavoittunut tulituksessa eikä yhtään loukkaantumisilmoitusta tullut. Yhtäkään luotia tai naulapommia ei saatu todistusaineistoksi tukemaan brittihallituksen virallista kantaa. Tapahtumissa jotka seurasivat verisunnuntaita, raivostuneet väkijoukot polttivat Britannian lähetystön Dublinissa. Ison-Britannian ja Irlannin tasavallan väliset suhteet laskivat pohjalukemiinsa. Irlannin ulkoministeri Patrick Hillery matkusti tämän vuoksi Yhdistyneiden kansakuntien puheille New Yorkiin vaatimaan YK:n puuttumista Pohjois-Irlannin ”Ongelmiin”.


title: Verinen sunnuntai

text: Vaikka paikalla oli monta IRA:n edustajaa – sekä Cathal Gouldingin johtaman ”virallisen” IRA:n sekä Väliaikaisen IRA:n (The Provisionals, The Provos, na Sealadaigh) – väitetään että he olivat kaikki aseettomia, ilmeisesti koska oli ennakoitiin että laskuvarjojoukot yrittäisivät ”houkutella heitä esiin.” Parlamentin jäsen Ivan Cooper lupasi etukäteen että yhtään aseistettua IRA:n miestä ei olisi marssin lähellä. Monta laskuvarjojoukon sotilasta, jotka antoivat todistajanlausuntonsa tuomioistuimessa, todistivat että heidän esimiehensä kertoivat heille että heidän tulisi valmistautua tulitaisteluun ja että heitä kannustettiin ”hommaamaan muutama tappo.”


title: Verinen sunnuntai

text: Välikohtauksen aikana pappi Edward Daly ja muut tunnistivat erään miehen haparoiden laukaisten revolverin laskuvarjojoukkojen suuntaan. Myöhemmin hänet tunnistettiin virallisen IRA:n jäseneksi. Tätä miestä myös kuvattiin kun hän veti aseensa esiin, mutta ilmeisesti häntä sotilaat eivät nähneet eivätkä ottaneet kohteeksi. Useita muita väitteitä on tehty Savillen kyselyä koskien päivän ammuskelijoita.


title: Verinen sunnuntai

text:
Kaupungin kuolinsyytutkija, eläkkeellä oleva Britannian armeijan majuri Hubert O'Neill antoi lausunnon 21. elokuuta 1973 kuolemantapausten selvitysten valmistuessa. Hän julisti:
Kaksi päivää verisen sunnuntain jälkeen parlamentti päätti asettaa erikoistuomioistuimen tutkimaan päivän tapahtumat ja pääministeri Edward Heath valtuutti Britannian korkeimman oikeuden tuomari Lordi Widgery johtamaan tuomioistuinta. Useat todistajat aikoivat boikotoida tuomioistuinta sillä he eivät olleet vakuuttuneita Lordi Widgeryn puolueettomuudesta, mutta heidät suostuteltiin loppujen lopuksi ottamaan osaa tapahtumaan. Widgeryn nopeasti tuottama raportti valmistui kymmenessä viikossa (10.4. 1972) ja se julkaistiin 19. huhtikuuta. Raportti tuki armeijan näkökantaa päivän tapahtumista. Esitettyjen todisteiden joukossa oli parafiinitestien tuloksia, joita käytettiin tuliaseiden lyijyn jäämien tunnistamiseen, sekä että naulapommeja olisi löytynyt yhdeltä kuolleeksi ammutuista. Vaatteita testattiin yhdeltätoista kuolleelta räjähteiden jäänteistä ja jäljistä, mutta testit osoittautuivat negatiivisiksi. Henkiin jääneiden haavoittuneiden vaatteita ei voitu testata koska ne oli jo pesty. Useimmat irlantilaiset ja verisunnuntain todistajat kiistivät raportin johtopäätökset ja pitivät sitä poliittisena puhtaaksipesemisenä. Nykyisin on yleisesti yhtenevä mielipide on että naulapommit jotka kuvattiin Gerard Donaghyllä oli istutettu miehen taskuihin hänen kuolemansa jälkeen ja että tuliaseiden jäämät joillain kuolleista tulivat kontaktista sotilaihin jotka itse siirtelivät ruumiita . Erään miehen (James Nash) käsistä löytyneet lyijyn jäämät selitettiin helposti sillä tosiasialla että mies työskenteli jatkuvasti lyijypohjaisen hitsaussaineen kanssa. Itse asiassa vuonna 1992 John Major kirjoitti John Humelle:


title: Verinen sunnuntai

text: brittiläisen televisiokanavan Channel 4:n raportissa tammikuulta 1997 sanotaan, että Royal Anglian Regimentin jäsenet olisivat myös avanneet tulen mielenosoittajia kohti ja että he saattaisivat olla vastuussa kolmesta kuolemasta.


title: Verinen sunnuntai

text: Vakuutettuaan kolmenkymmenen vuoden ajan järkkymättömästi, että verisenä sunnuntaina kuolleet olivat olleet IRA:n jäseniä toisen laskuvarjojoukon avustava komentaja tapahtumien aikaan ollut kenraali Sir Mike Jackson myönsi toukokuussa 2007, että "epäilemättä viattomia ihmisiä ammuttiin".


title: Verinen sunnuntai

text: Britannian valtio on järjestänyt asiasta kaksi tutkintaa:


title: Verinen sunnuntai

text: IRA:n vasemmistolainen puolisotilaallinen siipi (Provos, PIRA), jota jotkut aatteen kannattajat kutsuvat IRA:n armeijaksi, vastusti Pohjois-Irlannin liittämistä Yhdistyneeseen kuningaskuntaan näkyvästi jo kaksi vuotta ennen verisen sunnuntain tapahtumia, joiden takia IRA:n arvostus kasvoi ihmisten silmissä ja organisaatioon värväytyneiden määrä lisääntyi huomattavasti. Verinen sunnuntai on yksi merkittävimmistä tapauksista Pohjois-Irlannin konfliktin ("The Troubles") aikana, koska väkivallanteoista oli etupäässä vastuussa armeija eivätkä puolisotilaalliset tai laittomat organisaatiot ja koska tapahtumat sattuivat keskellä päivää julkisilla paikoilla lehdistön todistaessa tapahtumien kulkua.


title: Verinen sunnuntai

text: Huolimatta siitä, että Britannian pääministeri John Major hylkäsi John Humen pyynnöt kuolemantuottamusten julkisen tutkinnan järjestämisestä, hänen seuraajansa Tony Blair päätti kuitenkin käynnistää asiasta uuden tutkimuksen. Tutkintalautakunnan puheenjohtajaksi asetettiin Lord Saville ja tutkimus käynnistyi tammikuussa 1998. Muina tuomareina toimivat John Toohey (kuningattaren neuvonantaja) ja entinen Australian korkeimman oikeuden jäsen, jolla oli hyvä maine aboriginaalien ongelmien hoidosta (hän korvasi uusiseelantilaisen Sir Edward Somersin, joka vetäytyi tehtävästä vuonna 2000 henkilökohtaisista syistä) ja William Hoyt (kuningattaren neuvonantaja), entinen New Brunswickin pääoikeuskansleri sekä Kanadan juridisen neuvoston jäsen. Todistajien kuuleminen ja aineiston keruu päättyivät marraskuussa 2004 ja raporttia kirjoitetaan edelleen. Savillen tutkimus on perusteellisempi kuin Widgeryn tutkimus, jossa haastateltiin suurta määrä todistajia, mukaan lukien paikallisia asukkaita, sotilaita, lehdistön edustajia sekä poliitikkoja. Tähän mennessä kerätyt todisteet ovat heikentäneet Widgeryn raportin uskottavuutta. On väitetty, että jotkut ruumiit sijoitettiin aseiden ja räjähteiden vierelle sekä muun aineiston (sisältäen pelikortteja jne) on todettu aiheuttaneen virheellisiä positiivisia tuloksia testattaessa ruumiista räjähdeaineiden jäämiä. Eräät Widgeryn tutkimuksen raporteista vastuussa olevat tiedemiehet hylkäävät nyt tulkinnat, jotka puolustusministeriö kirjasi heidän löydösraportteihinsa. Lord Saville kieltäytyy kommentoimasta Widgeryn raporttia ja on huomauttanut, että Savillen tutkimus on selvitys verisunnuntaista eikä Widgeryn lautakunnasta.


title: Verinen sunnuntai

text: Martin McGuinnessin (Sinn Féinin varajohtaja) kyselyyn antamien todistajanlausuntojen mukaan hän oli avustava komentaja Provisionaalisen IRA:n Derryn jaostossa ja oli paikalla marssin aikaan. Hän ei vastannut kysymyksiin koskien sitä, missä hän oli ollut, koska hänen mielestään se vaarantaisi kyseessä olevien yksilöiden turvallisuuden.


title: Verinen sunnuntai

text: Savillen tutkimuksessa esitettiin väite, että McGuinness olisi ollut vastuussa naulapommien sytyttimien jakelusta verisunnuntaina. Paddy Ward väitti, että hän oli IRA:n nuorisosiiven Fianna Éireannin johtaja tammikuussa 1972. Hän väitti McGuinnessin, silloisen kaupungissa olleen IRA:n avustavan komentajan, sekä toisen nimettömän IRA:n jäsenen antaneen hänelle pommien osia 30. tammikuuta, samana päivänä kuin ihmisoikeusmarssi tapahtui. Hän sanoi organisaationsa aikoneen hyökätä kaupungin keskusta-alueelle Derryyn päivänä, jolloin Britannian hallitus ampui siviilit. McGuinness leimasi väitteet ”kuvitelmiksi”, kun Sinn Féin neuvonantaja Derryssä Gerry O'Hara sanoi, että hän ja Ward olivat siihen aikaan Fiannan johtajia.


title: Verinen sunnuntai

text: Monet katsojat väittävät, että puolustusministeriö pyrki vaikeuttamaan tutkimuksen suorittamista. Yli 1 000 armeijan valokuvaa ja alkuperäistä helikopterin videomateriaalia ei milloinkaan annettu näytettäväksi tai saataville. Lisäksi puolustusministeriö onnistui kadottamaan sotilaiden käyttämät aseet, jotka olisivat voineet toimia todisteina tutkimuksessa. Puolustusministeriö väitti, että kaikki aseet olisivat tuhoutuneet, mutta myöhemmin muutamia niistä löydettiin erinäisistä paikoista (kuten Sierra Leonesta, Beirutista, Little Rockista, Arkansasista) estelyistä huolimatta.


title: Verinen sunnuntai

text: Kun Savillen tutkintalautakunta päätti todistajien kuulemisen, se oli haastatellut yli 900 todistajaa seitsemän vuoden aikana, mikä teki tutkimuksesta laajimman Britannian historiassa. Tämän prosessin lopullisen hinnan arvioitiin olevan noin 155 miljoonaa puntaa.


title: Verinen sunnuntai

text: Keskivaiheilla vuotta 2005 näytelmä nimeltään "Bloody Sunday: Scenes from the Saville Inquiry" (Verisunnuntai; otteita Savillen Kyselystä) sai ensi-iltansa Lontoossa ja myöhemmin Derryssä sekä Dublinissa. Näytelmä oli dramatisointi, joka pohjautui Savillen tutkimukseen. Kirjoittaja, journalisti Richard Norton-Taylor, tiivisti neljän vuoden todistesuman kahteen tuntiin näyttämöllä, jonka esitti Tricycle Theatre -niminen teatteri. Näytelmä sai hehkuvat arvostelut kaikkialla Britannian arvostelupaneeleissa, mukaan lukien "The Times" -lehdessä: "The Tricycle -esiintyjien viimeisin vedos valtavasta kyselystä on erittäin murskaava.", "The Daily Telegraph" -lehdessä: "En voi kehua tätä lumoavaa tuotosta liiaksi... Poikkeuksellisen otteessanpitävää oikeussalidraamaa."; ja "The Independent" -lehdessä: ”Tarpeellinen voitto.”.


title: Verinen sunnuntai

text: Ristiriidoista huolimatta kaikki osapuolet ovat samaa mieltä siitä, että verisunnuntai merkitsi valtavaa negatiivista kääntymispistettä pohjoiselle Irlannille. Harold Wilson, silloinen opposition johtaja, uudelleenmuotoili kantaansa, että yhdistynyt Irlanti oli ainoa ratkaisu Pohjois-Irlannin ongelmaan. William Craig, silloinen Stormontin sisäministeri ehdotti, että Derryn länsiranta pitäisi luovuttaa Irlannin tasavallalle.


title: Verinen sunnuntai

text: Kun Britannian armeija saapui pohjoiseen Irlantiin, sen toivottivat roomalaiskatoliset tervetulleeksi puolueettomana voimana suojellakseen heitä protestanttejen laumoilta, kuten Royal Ulster Constabularyltä (RUC) sekä B-Specialeilta. Verisunnuntain jälkeen monet katoliset kääntyivät brittiarmeijaa vastaan, koska heitä ei enää nähty suojelijoina, vaan vihollisina. Nuoret nationalistit kiinnostuivat entistä enemmän väkivaltaisista tasavaltalaisryhmittymistä. Virallisen IRA:n ja virallisen Sinn Féinin siirryttyä pois valtavirran irlantilaisesta nationalismista ja tasavaltalaisuudesta marxismia kohti provisionaalinen IRA (Provos) alkoi saada uusradikaalien nuorten tukea.


title: Verinen sunnuntai

text: Seuraavan 20 vuoden aikana provisionaalisen IRA:n armeija sekä muita pienempiä republikaaniryhmittymiä, kuten Irish National Liberation Army(INLA, Irlannin Kansallinen Vapautusarmeija) käynnistivät aseellisen kampanjan brittejä vastaan, jolla he tarkoittivat RUC:tä, Britannian Armeijaa sekä Britannian armeijan Ulster Defence Regimentiä (UDR).(ja heidän kriitikkojen mukaansa, Protestantteja sekä unionistiliikettä). Kilpailevien puolisotilaallisten organisaatioiden ilmestymistä esiintyi myös nationalisti/republikaani sekä unionisti/lojalisti yhteisöissä (Ulster Defence Association, Ulster Volunteer Force (UVF), yms lojalistien puolella olevia yhteisöjä), joka aloitti kitkerän ja brutaalin, tuhansia ihmishenkiä maksaneen sodan. Välikohtauksiin sisältyi kolmen pop -yhtyeen jäsenen tappamiset(the Miami Showband), jonka suoritti jengi, jossa oli UVF:n jäseniä ketkä olivat myös paikallisen armeijan rykmentin jäseniä (UDR). Heillä oli univormut päällä tappamisen aikaan. Tämä sota maksoi myös eräiden provisionaalisten toisen maailmansodan veteraanien ja heidän perheidensä kuolemantuottamukset sotaseppeleen laskemisen aikaan Enniskillenissä.


title: Verinen sunnuntai

text: Belfastin sopimus allekirjoitettiin Stormontissa Belfastissa vuonna 1998 ja se lakkautti virallisesti väkivallan keskeisten puolisotilaallsten organisaatioiden välillä. Sopimus toi uutta toivoa Savillen Kyselyn verisunnuntain tapahtumista tuottavan perinpohjaisen selonteon verisunnuntain tapahtumista.


title: Verinen sunnuntai

text: Verisunnuntaihin liittyvää materiaalia on tuotettu runsaasti, esimerkiksi kirjoja, artikkeleita sekä dokumenttielokuvia.


title: Verinen sunnuntai

text: Verisen sunnuntain tapahtumia on käsitelty lukuisissa musiikkikappaleissa. Jo vuonna 1972 muun muassa sukutaustaltaan irlantilainen John Lennon julkaisi "Some Time In New York City" -albumillaan kappaleen ”Sunday Bloody Sunday” ja konfliktia yleisemmällä tasolla käsitelleen kappaleen ”The Luck of the Irish”. Myös Lennonin entinen Beatles-kumppani Paul McCartney käsitteli tapausta tuoreeltaan kappaleella ”Give Ireland Back to the Irish”, joka yhtenä harvoista McCartneyn soolokappaleista joutui BBC:n esityskieltoon.


title: Verinen sunnuntai

text: U2-yhtyeen protestilaulu ”Sunday Bloody Sunday” vuodelta 1983 viittaa veriseen sunnuntaihin, samoin esimerkiksi Christy Mooren ”Minds Locked Shut” albumilta "Graffiti Tongue". Yksinkertaisesti ”Bloody Sundayksi” nimettyjä kappaleita ovat julkaisseet ainakin Cruachan, McDermott’s 2 Hours vs. Levellers ja Stiff Little Fingers.


title: Verinen sunnuntai

text: Brian Frielin vuonna 1973 kirjoittama näytelmä "The Freedom of the City" käsittelee tapausta kolmen siviilin näkökulmasta. Vuonna 2002 päivän tapahtumista dramatisoitiin kaksi televisiodraamaa, Paul Greengrassin ohjaama "Bloody Sunday – verinen sunnuntai" sekä Charles McDougallin ohjaama "Sunday".


title: Verinen sunnuntai

text: Derryssä syntynyt taiteilija Willie Doherty on valmistanut Pohjois-Irlannin ongelmia ja The Troublesin aikaa käsittelevän laajan teoskokonaisuuden, jonka osa ”30th January 1972” käsittelee erityisesti verisen sunnuntain tapahtumia.


title: Rand

text: Rand voi tarkoittaa seuraavia:


title: The Fabulous Johnny Cash

text: The Fabulous Johnny Cash on countrylaulaja Johnny Cashin kolmas albumi. Albumi nauhoitettiin vuonna 1958 ja julkaistiin tammikuussa 1959. Albumin tuottivat Al Quaglieri ja Don Law, ja sen julkaisi Columbia Records -levy-yhtiö.


title: The Fabulous Johnny Cash

text: Albumista julkaistiin vuonna 2002 uusintapainos, jossa oli mukana kuusi ylimääräistä kappaletta.


title: Embassy Hill

text: Hill oli brittiläisen kaksinkertaisen Formula 1 -maailmanmestari Graham Hillin perustama F1-talli.


title: Embassy Hill

text: Talli kilpaili sarjassa kausina – saavuttaen kolme MM-pistettä.


title: Embassy Hill

text: Tallin historia alkoi vuonna 1972, kun vaikeista ja kohtalaisista kausista kärsinyt Graham Hill perusti omaa nimeään kantavan tallin Formula 2 -sarjaan. Brabham valmisti autot ja sponsorina toimi Jägermeister.


title: Embassy Hill

text: Kaudella 1973 Hill ilmoitti tallinsa Formula 1 -sarjaan, hankki sponsoriksi Embassy-savukefirman ja ajoi itse Shadow-tallin autolla kahdessatoista kilpailussa, joista hän menestyi parhaiten Belgian GP:ssa ollen yhdeksäs.


title: Embassy Hill

text: Kausi toi mukanaan tallille Lolan valmistamat autot. Hill myös palkkasi talliinsa muita kuljettajia itsensä lisäksi. Guy Edwards ajoi kymmenessä kilpailussa ollen parhaimmillaan seitsemäs Ruotsin GP:ssa, jossa Hill oli kuudes. Saksalainen Rolf Stommelen ajoi kauden neljässä viimeisessä kilpailussa, joissa hän oli parhaimmillaan 11. sijalla. Myös Peter Gethin ajoi yhdessä kilpailussa, jossa hän keskeytti.


title: Embassy Hill

text: Kaudeksi 1975 talli kehitti Lolan autosta oman GH1-mallin, jolla Tony Brise ja Alan Jones saavuttivat kolme MM-pistettä. Tallin hyvät tulevaisuuden näkymät romuttuivat kuitenkin marraskuussa 1975, kun tallin väki oli palaamassa Ranskasta ajetuista testeistä ja Hillin ohjaama lentokone putosi sumuisella säällä maahan Lontoon lähellä. Kaikki koneessa olleet kuolivat, mukaan lukien Hill ja Brise.


title: Miekkailu kesäolympialaisissa 1980

text: Moskovan kesäolympialaisissa 1980 miekkailussa kilpailtiin kahdeksassa lajissa. Miehet kilpailivat sekä henkilökohtaisessa kilpailussa että joukkuekilpailussa kalvalla, säilällä ja floretilla. Naiset kilpailivat sekä henkilökohtaisessa kilpailussa että joukkuekilpailussa floretilla.


title: Greatest!

text: Greatest! on countrylaulaja Johnny Cashin neljäs albumi. Se nauhoitettiin vuosina 1955–1958 ja julkaistiin vuonna 1959. Albumi ei nimestään huolimatta ole kokoelmalevy, vaan se on studioalbumi. Suurin osa albumin kappaleista on lainakappaleita. Levyn tuotti Sam Phillips ja julkaisi Sun Records.


title: Greatest!

text: Albumista julkaistiin 6. toukokuuta 2003 uusintapainos, jossa oli mukana neljä ylimääräistä kappaletta. Näistä kappaleista kolme ovat erilaisia versioita alkuperäisen albumin sisältäneistä vastaavista kappaleista.


title: Kaj Czarnecki

text: Kaj Karl Boris Czarnecki (10. syyskuuta 1936 Helsinki – 13. tammikuuta 2018 Yhdysvallat) oli suomalainen miekkailija.


title: Kaj Czarnecki

text: Czarnecki edusti Suomea Rooman 1960 olympialaisten kalpamiekkailussa, jossa hän karsiutui sekä henkilökohtaisen kilpailun että joukkuekilpailun alkuerissä. MM-kilpailuissa hän edusti Suomea vuonna 1963, ja Pohjoismaiden mestaruuskilpailuissa hän sai floretilla hopeaa 1960 ja kalvalla pronssia 1961.


title: Kaj Czarnecki

text: Kotimaassaan Czarnecki edusti Attackia, jonka perustajajäsen hän oli, Helsingin Nykyaikaisia 5-ottelijoita sekä Miekka-Miehiä. Hän voitti henkilökohtaisen Suomen mestaruuden floretilla kahdeksan kertaa, säilällä neljä kertaa ja kalvalla kolmasti.